– Исмоил ака, айтингчи, сўз санъати билан шуғулланиш қаламкаш учун касбми ёхуд хобби?\n– Аслида сўз санъати билан шуғулланиш касб ҳам, эрмак ҳам эмас, бу – ҳунар. Чунки бирор касб билан ҳамма шуғулланиши мумкин. Лекин бирор ҳунар билан, айтайлик, заргарлик, кандакорлик ёки наққошлик билан ҳамма ҳам шуғулланавермайди. Бадиий ижодни назарда тутадиган бўлсак, кишида Худо берган истеъдод бўлиши керак. Аммо ёзувчи ва шоир бўлиш учун биргина истеъдоднинг ўзи камлик қилади. Максим Горький «Талантнинг тўқсон тўққиз фоизи меҳнатдир», деган. Демак, инсонга талант ато этилган бўлсаю у меҳнатдан қочса, бадиий асар ярата олмайди. Лекин бир фоиз эмас, юз фоиз меҳнат қилса ҳам унда талант бўлмаса, бари бефойда.\nМен бадиий ижодни эҳтиёж маҳсули деган бўлардим. Абдулла Орипов «Ижод – эҳтиёж фарзанди» деган иборани бекорга ишлатмаган. Қалбда ненидир айтиш эҳтиёжи кишини қўлга қалам олишга мажбур қилади. Ижодкор қачонки қалбидаги туйғулар худди қозонда пишаётган сут каби тўлиб-тошгандагина қўлига қалам олиши керак. Мен хобби деган сўзни эрмак маъносида тушунаман. Хоббини кишининг асосий ишидан ташқари қизиқиб шуғулланадиган соҳаси деб аташ ҳам мумкин. Шундай маънода олиб қарайдиган бўлсак, бадиий ижодни хобби ёки хоббим дейиш унинг таъсир кучини камайтиради. Бу худди бўш вақтларимда шеърлар ёзиб тураман, дейишга ўхшаш ноўрин таъриф бўлади.\nШу ўринда таниқли ёзувчи Абдулла Қаҳҳорнинг Миртемирга берган таърифини эслаш кифоя. Абдулла Қаҳҳор «Миртемирнинг қўлидан шоирликдан бошқа иш келмайди», деб баҳо берган экан. Бу таъриф Миртемирни камситиш эмас, аслида уни улуғлаш маъносида берилган. Шоирнинг қўлидан фақат шоирлик келиши керак. У ҳар мақомга йўрғалайверса, шоирлиги бир пулга қиммат бўлиши мумкин.\n– Баъзилар фақат ижоднинг бир йўналишида қалам тебратади. Сиз эса ҳам шеърият, ҳам насрда баракали ижод қиляпсиз. Бунинг машаққатларидан чўчимайсизми?\n– Менинг ҳар иккала турга ҳам ихлосим ва ҳурматим баланд. Шеърият билан прозани бир-биридан устун ёки кам кўрмайман. Дастлаб ижодимни шеърлар ёзиш билан бошлаган бўлсам, кейинчалик насрий асарлар ҳам ёза бошладим. Ҳар иккала турда баравар ижод қилиб келаётирман. Рус ёзувчиси И.Тургенев «Ҳаёт ҳазил эмас, лаззат ҳам, ҳатто эрмак ҳам. Ҳаёт машаққатли меҳнатдир» деган. Тўғри, ҳаёт фақат ўйин-кулгидан, ҳазилдан иборат эмас. Шундай бўлса-да, мен ҳар иккала турдаги ижодимга ҳажвиётни хамиртуруш қилиб келяпман. Ҳаётда ҳам, ижодда ҳам юморни яхши кўраман. Ёзганларимнинг асосий қисмини юмористик асарлар ташкил этади.\n– Бугунги адабий муҳит сизни қониқтирадими?\n– Чин маънодаги ижодий муҳит бор деб айта олмайман. Чунки, хоразмчасига айтганда, «Ҳар ким ўзича кураниб» юрибди. Ёзувчи ва шоирларнинг аксарияти, қўполроқ қилиб айтганда «Ўзинг учун ўл, етим» қабилида иш тутяпти. Ҳар ким ўз кўмачига кул тортмоқда. Назаримда, бу соҳада шогирддан кўра устоз кўпроқдай. Катта шоир ва ёзувчиларнинг этагини тутиб, уларнинг маҳоратини ўрганаётган ёшлар кам. Ҳамма бир думалаб, ўзича катта ижодкорга айланмоқда. Кечагина қўлига қалам олган қаламкашлар аллақачон ўнлаб китобларини эълон қилдилар. Ҳамма ўзини шеъриятга урмоқда. Чунки назм насрга қараганда осонроқ. Икки қатор қофияланган ибора ҳам, таажжубки, шеър деб аталади. Мен бу ўринда фард жанрини назарда тутмоқдаман. Энг ачинарлиси шундаки, айрим ёш ижодкорлар ҳатто қофия ҳақида етарли тушунчага эга эмас.\nУлар мисраларда такрорланувчи келишик ёки эгалик қўшимчаларини қофия деб тушунадилар. Натижа «бордим, кўрдим, айтдим» каби сўзларни, «баҳорда, йўлда, юқорида, қалбимда» сингари сўзларни ўзларича қофиядош деб биладилар ва осонгина шеърлар ёзадилар. Аксарият ёшларнинг шеърлари бадиийликдан йироқ. Баёнчиликдан иборат. Океанда сузиб юрган муз тоғи – айсбергнинг учдан икки қисми сув остида бўлар экан. Менимча шеърдаги асосий маъно ҳам ана шундай кўринмас бўлиши керак. Уни англаб етиш эса, зукко шеърхоннинг зеҳнига боғлиқ. Шеърда, умуман, бадиий асарда айтилмоқчи бўлган гап очиқ-ойдин кўзга кўринмай туриши керак. Қўзиқорин тупроқни сал кўтариб, кўзга ташланмай тургани каби шеърда ёки ҳикояда айтилмоқчи бўлган фикр сал яширинганроқ бўлмоғи керак. Яъни баёнчиликдан қочиш даркор.\nМавзудан сал четлашдик, чоғи. Келинг, яна адабий муҳитга қайтайлик. Вилоятларда, унда-бунда қаламкашлар тўгараклари фаолият кўрсатмоқда. Бундай тўгараклар мактабларда ҳам бор. Лекин негадир самараси кўринмаяпти. Ҳеч бўлмаса, тўгарак қатнашчиларининг жамоа тўпламлари кўзга ташланмаяпти. Бу тўгарак машғулотларига номдор шоир ва ёзувчилар таклиф қилинмаяпти.\nЁш ижодкорлар воҳамиздаги катта ёшдаги шоир ва ёзувчиларнинг асарлари билан яхши таниш эмас. Ҳатто уларнинг номларини тўлиқ билмаслиги ачинарли ҳолдир. Ижоди ҳаминқадар бўлган қаламкашларнинг айрим тўгаракларга раҳбарлик қилаётгани ақлга сиғмайди. Китоб тақдимотлари ўтказиб ёки воҳа ижодкорларининг асарларини матбуот ва телевидение орқали тарғиб қилиш унчалик талабга жавоб бермайди. «Шеър ёзаётган» қизларимизнинг аксарияти Зулфия номидаги Давлат мукофотини олиш илинжида қалам тебратмоқда.\nТўғри, орзуга айб йўқ. Лекин бу борада туя ҳаммомни орзу қилибди, қабилида иш тутмаслик керак.\n– Албатта, инсон бирор соҳага шундайликча ўзи кириб келмайди. Унга кимдир сабаб бўлади, туртки беради. Сизнинг адабиётга кириб келишингиз қандай кечган? Устозингиз ким?\n– Бунинг ўзига хос тарихи бор. Мактабда ўқиётган пайтларимизда, айниқса, қуйи синфларда албатта «Гулхан» ёки «Ғунча» журналига обуна бўлар эдик. Бу журналларда кўпроқ ўқувчилар ижодидан намуналар берилар эди. Мен ҳам шуларга ҳавас қилиб, 5-, 6-синфлардан бошлаб «Гулхан» журналига «шеър»лар юбора бошладим . Аммо улардан бирорт аси журналда эълон қилинмади. Лекин менга «Гулхан» деб қизил бўёқда ёзилган кўк конвертда жавоб хатлари кела бошлади. Бу хатларнинг ўзи ҳам менга тасалли ва мадад берарди. Негаки, бундай махсус, одатдан ташқари кўринишдаги хатжилдда фақат менгагина хатлар келарди. Бу хатларда менинг шеърларимдаги камчиликлар кўрсатилиб, тегишли йўл-йўриқлар бериларди. Шу хатлар менинг кўнглимни кўтариб, ижодга рағбат уйғотарди (Излаганга толе ёр, деган гап тўғри экан. Вақти келиб, қарангки, менинг шеърларим «Гулхан» ва «Ғунча» журналларида икки – уч бор саҳифа қилиб ёритилди). Хуллас, мен шеър ёзишдан, уларни таҳририятларга юборишдан чарчамадим. Ниҳоят, 8-синфда ўқиётганимда Хонқа туманидаги «Шонли меҳнат» газетасида бирданига иккита шеърим – «Ўқитувчимга» ва «Дўстлик» сарлавҳали шеърларим эълон қилинди. Бундан руҳланиб, янада кўпроқ ёза бошладим.\nИнсон камолотида яхши инсонларнинг таъсири ва мадади катта бўлар экан. 10-синфда ўқиётганимизда мактабимизга қўшни қишлоқдан бир муаллим келди ва бизларни тил-адабиёт фанидан ўқита бошлади. Унинг исм-шарифи Сафарбой Матёқубов эди. Бу муаллим қадди-басти келишган, нутқи равон, адабиёт бўйича билими ва дунёқараши кенг инсон экан. У бизга машғулотлар ўтиш чоғида ҳатто дарсликда йўқ маълумотларни берарди. Шеърларни худди театр актёрларидай ўзига хос бир оҳангда ўқирди. Кўп шеърларни ёддан биларди. Унинг биз ўқувчилар билан сизлаб гаплашиши унга бўлган ҳурматимизни юз чандон оширган эди. Чунки, ўша даврда айрим «педагог»лар «Ўқувчилар билан сал қўполроқ муомала қилиш керак. Ўқувчилар муаллимдан қўрқиб туриши керак», деган кайфиятда эди-да.\nХуллас, бир куни адабиёт муаллимимиз Сафарбой акага шеърларимни кўрсатишга журъат қилдим . У машқларимни олиб кетди. Орадан салкам бир ойлар ўтгач, туман газетасида менга оқ йўл тилабди ва бир туркум шеърларим босилиб чиқди. Устозимнинг бу эътиборидан бошим осмонга етди. Этикдўз ёки сартарошнинг, заргарнинг устози бир киши бўлиши мумкин. Лекин бадиий ижодда кўп инсонлардан ўрганасиз, уларга эргашасиз. Таниқли хонанда Комилжон Отаниёзов «Мендан олдин саҳнага ким тор кўтариб чиққан бўлса, улар менинг устозимдир», деган эди. Шу маънода айтадиган бўлсам мен Оллаберган Пўлатовни, Эркин Самандар, Ошиқ Эркин, Қурбон Муҳаммадризо каби таниқли ижодкорларни устозларим қаторига қўшган бўлар эдим. Ижодимда Абдулла Ориповнинг таъсири катта бўлган. Унинг «Руҳим» деб номланган китоби мени бошқача оламларга олиб кирган. Шу китобни қайта-қайта ўқиш асносида шеърнинг нима эканлигини англаб етганман.\nНасрдаги изланишларимда эса менга машҳур турк ёзувчиси Азиз Несин, чех ҳажвчиси Бранислав Нушич, рус ҳажвчиси Михаил Жванецкий, ўзбек адибларидан Саид Аҳмад, Носир Фозилов, Саъдулла Сиёев, Неъмат Аминов, Нурали Қобул, Ўткир Ҳошимовлар ғойибона устозлар ҳисобланади. Қизиғи шундаки, мен ижод оламига шеърлар ёзиш билан кириб келган бўлсам-да, биринчи китобим — «Хатобойнинг саргузаштлари» прозаик асар эди.\nМен устозларим олдида қарздорман. Қарз албатта узилса, гўзал. Шу маънода мен устозларим олдидаги қарзларимни ёш ижодкорларга қўлдан келганча ёрдам бериб, уларнинг шеърларини таҳрир қилиб, китобларининг чиқишига кўмаклашиб аста-секин баҳоли қудрат узяпман, деб ўйлайман.\n– Қаламкашнинг шаклланишида адабий муҳитнинг аҳамияти нечоғли муҳим деб ҳисоблайсиз?\n– Уруғнинг униши учун оптимал шароит қанчалик аҳамият касб этса, адабий муҳит ҳам ижодкорнинг шаклланишида шунчалик таъсирга эга. Адабий муҳит ижодкорнинг қалбига чўғ ташлайди. Олға ундайди. Адабиётнинг талабини англашга ёрдам беради.\n– Ёш қаламкашларга маслаҳат ва тавсияларингиз.\n– Карвон кўп бўлгани билан ҳар кимнинг ризқи бўлак, деган гап бор. Адабиёт олами кенг. Унда ҳаммага ўрин топилади. Кимки астойдил интилса, ижод машаққатларидан чўчимаса, бу муқаддас майдондан муносиб жой олиши мумкин.\nМен умид билан қўлига қалам олган ёшларимизнинг барисига оқ йўл тилаб, уларни сабру бардошли бўлишга, ижод заҳматларидан чўчимасликка чақирган бўлардим. Ёшлар аввало шеър нима эканини яхши англаб етсинлар, шеър қандай бўлиши кераклигини ҳис қилсинлар, дейман.\nБир учрашувда шеърхонлар Ғафур Ғуломдан «Ғафур ака, шеърни қандай ёзасиз?» деб сўрашганларида у «Шеър ёзишдан олдин қўлимни атир совун билан яхшилаб юваман», деб ҳазиломуз жавоб берган экан. Аслида бу ҳазилнинг тагида жон бор. Ижодкор бирон нарса ёзишдан олдин нафақат қўлини, қалбини ҳам поклаб олиши керак. Чунки ижод – илоҳий жараён.\nМен шу ўринда бир ривоятни келтириб ўтишни лозим топдим. Ривоят шуки, шоҳ бир куни барча шоирларни саройга тўплабди. У шоирларни ёлғончиликда айблаб: «Нега сизлар рост гапни ёзмайсизлар? Ҳеч замонда ҳам ёрнинг киприги найза бўлиб, юракни тешадими? Ёки ҳижрон азоби бағирни кабоб қиладими? Ошиқ оҳининг тутуни оламга ўт қўядими?» дебди. Ва уларга «Бугундан бошлаб қайси шоир ёлғон гапларни ёзса, боши дорда, мулки талонда бўлади. Мен сизлардан ҳақиқий, бўладиган гаплар ёзилган шеърларни кутаман!» деб топшириқ берибди.\nАммо орадан икки-уч ой ўтса ҳамки шеърдан дарак бўлмабди. Ниҳоят, шоирларнинг бири шоҳ ҳузурига янги ёзган шеърини келтириб ўқиб берибди. Бу шеър «Тонг отса, қуёш чиқади. Кечқурун одамлар ухлаб ётади. Кўзни юмсанг, кундуз куни ҳам қоронғи бўлади», деган оддий гаплардан иборат экан. Шоҳ уни тинглаб, «Бу нарсанг шеър бўлмабди. Боринглар, яхшиси ўша ёлғонингизни ёзаверинглар», деган экан.\nДемоқчиманки, бўрттириш ва топилмаларсиз шеър шеърга ўхшамайди. Шунинг учун ҳам Фузулий ҳазратлари «Гўзалларда вафо бор, деса ишонма, шоир сўзи ёлғондир», дейди. Шоирнинг вазифаси ўзининг ширин ёлғонига шеърхонни ишонтира билишдир. Бунинг номини маҳорат дейдилар.\nМен ёш қаламкашларга камтарликни касб қилиб олишларини тилаган бўлардим.\nЭрпўлат БАХТ суҳбатлашди.\n🕔17:43, 16.07.2021 ✔399\n🕔15:57, 08.07.2021 ✔366\n🕔17:31, 12.04.2021 ✔1004\n✔ 1004 🕔 17:31, 12.04.2021


Хушхабар: Самарқанд ва Сўғд вилояти ўртасида автомобиль ўтказиш пункти очилди\nБаҳор фаслининг илк кунида Ўзбекистоннинг Самарқанд вилояти билан Тожикистоннинг Сўғд вилоятини ажратиб турувчи Ургут туманидаги “Саразм–Жартепа” назорат-пунктида катта шодиёна бўлди. Бу ерда вилоят ва туман ҳокимлиги, зиёлилар, имом-хатиблар, ёшу кекса, эркагу аёллар гувоҳлигида ўн йил муқаддам ёпилган чегара назорат пункти қайта очилди.\nСўнгги ойларда қўшнилар билан яқин алоқалар қайта тикланди. Минтақадаги барча мамлакатлар сари яқинлашдик. Тан олиш керакки, Тожикистон билан алоқаларни тиклашни халқларимиз интиқлик билан кутган эди. Ўзаро манфаатли, хайрихоҳ дўстлик, самимият, тарихий қардошликка асосланган янгиланишлар рўй бериши Яратганнинг катта марҳамати бўлди.\nМуҳтарам Юртбошимизнинг саъй-ҳаракатлари ортидан қардош халқлар орасида алоқаларни мустаҳкамлаш, икки давлат орасидаги ҳамкорликни ривожлантириш йўлида ташланган навбатдаги муҳим қадам чин маънодаги тарихий воқеа бўлди.\nАйтиш жоизки, бу хайрли янгиланишларни илгари турли сабаблар туфайли беркитиб қўйилган чегаранинг ҳар икки томонида яшовчи кишилар теран ҳис қилишди. Қариндошлари, дўстлари билан кўришиш энди аввалгидай узоқ вақт ва асаббузарликни талаб этувчи мушкул вазифа эмас, балки қувончли ҳодисага айланди. Ахир бизнинг қардошлик ришталари билан боғланган, меҳмондўстлик билан ном чиқарган минтақамизда шундай бўлиши ҳам керак.\nХалқимизга хос анъана фақат байрам ё хурсандчиликни баҳам кўришдан иборат эмас. Аксинча, қийин вазиятда елкадош, сўз ва амалий иш билан халқларимизни жалб қилган ҳолда, муаммони биргаликда ҳал этиш ундан-да муҳим.\nЧегаралар очилиши маросимида иштирок этганлар икки халқ ўртасидаги қадим-қадимдан давом этиб келаётган азалий анъаналар қайта жонланаётганини кўриб, Яратган Парвардигорга шукроналар айтишди.\nСамарқанд вилояти вакиллиги,\n3204 марта ўқилди\nДругие материалы в этой категории: « Хушхабар. Масжидда аёллар учун намозхона очилди\tБиринчи халқаро зиёрат туризми форуми бошланди »


Карши ихтисослаштирилган олимпия захиралари мактаб-интернатида "Допингсиз спорт тарафдоримиз" мавзусида семинар булиб утди Статьи\nҚарши иҳтисослаштирилган олимпия захиралари мактаб-интернатида "Допингсиз спорт тарафдоримиз" мавзусида семинар бўлиб ўтди 07.12.2018 09:53\nЙигилишни мактаб-интернатининг директори 3.Мамадалиев очиб спорт сохасида фаолият юритаётган спортчилар допинг хакида маълумотга эга булиши лозимлигини айтиб утди. Ва сузни Узбекистон Республикаси Вазирлар Махкамаси хузуридаги миллий антидопинг агентлиги халкаро алокалар ва таълим дастури булими бошлиги Р.Исломовага суз берди. Р. Исломова уз сузида спортчиларни семинардан оладиган билимлари бутун умирга етишини айтиб, допинг хакида барча маълумотларни етказди. Допинг спортчилар фаолиатлигига салбий таъсирини айтиб утди. Допинг организмни сунъий стимуляция килибгина колмай, жисмоний юкламаларда системалар фаолиятини тежамсиз сарфлайди. Хатто энергетик ресурсларнинг тугаб, юкламалардан кейинги таъсиротларнинг зурайишига олиб келади. Бунда эса жисмоний ута зурикиш юзага келади ва спортчи организмида патологик ва патология олди холатлари ривожланади. Киска муддатга системалар фаолиятининг ошишидан сунг уларнинг кескин сусайишига ва жисмоний ишчанликнинг пасайишига олиб келади. Допинг турлари ва допингии келгириб чикарадиган дори воситалар хакида маълумотларни етказди. укувчиларга таркатмали материаллар таркатди хамда укувчилар томонидан берилган турли саволларга жавоб берди. Слайдлардан фойдаланиб, тингловчиларни кизикишини оширди. Мураббийлар томонидан берилган саволларга асосли ва исботли жавоблари мураббийларни уз иш фаолиятида керакли маълумотларни олиш зарурлиги ва керакли эканлигини билишди.


Пиёдани урдию жуфтакни ростлади » "Kattaqo'rgon haqiqati" газетаси\nXarita: Демонстрационный сайт » Долзарб мавзу » Пиёдани урдию жуфтакни ростлади\nПиёдани урдию жуфтакни ростлади\n22 май, 2019 0 227\n"Йўл қоидаси - умр фойдаси", дейишади доно халқимиз. Унга амал қилмаслик умрга ёки чўнтакка зиён қилиши мумкин. Афсуски, ҳайдовчи ва йўловчининг қоидага амал қилмаслиги оқибатида нохуш ҳолатлар ҳам келиб чиқади. Айни пайтда баъзи фуқароларнинг ўз айбини тан олиб, қонун олдида жавоб бериш ўрнига бўйнтовлаш ҳолатлари ҳам учраб туради.\nБахтиёр Мизамов жорий йилнинг 21 февраль куни Каттақўрғон шаҳар Нурафшон кўчаси бўйлаб ўзининг бошқарувидаги Нексия русумли, давлат рақами 30 В 642 РА бўлган автомобилида манзил томон кетаётиб, вояга етмаган пиёда Фирдавс Жўраевни туртиб юборади. Бироқ у енгил тан жароҳати олган жабрланувчига биринчи тез тиббий ёрдам кўрсатиш ўрнига воқеа жойидан ғойиб бўлади.\nКаттақўрғон туман маъмурий суди томонидан қоидабузарнинг қилмиши муҳокама этилди. Унга нисбатан энг кам ойлик иш ҳақининг 7 баравари миқдорида жарима жазоси тайинланиб, 6 ойга автомобиль бошқариш ҳуқуқидан маҳрум этилди. Афсуски, биргина эътиборсизлик Б. Мизамовга қимматга тушадиган бўлди. Шу боис йўлга чиққанда аввало яхши ният билан отланиш, сергакликни йўқотмаслик барчамиз учун муҳимдир.\nМаъмурий ишлар бўйича туман суди раиси.


- Нояб 23, 2021\nИЛМ ЎРГАНИШ ҲАР БИР МУСУЛМОН УЧУН ФАРЗДИР\nМуҳтарам жамоат! Ислом дини “жоҳилият” дея аталган даврда нозил бўлиб, улкан илмий бойликни ўзида мужассам этган дин сифатида бутун дунёга маърифат нурини тарқатди. Исломдан олдинги даврни “жоҳилият даври” деб эсланишининг ўзи ҳам Ислом – илм дини эканига очиқ-равшан далилдир. Чунки илм – жоҳилликнинг зиддидир. Илм ўрганиш – ҳар бир мусулмон учун фарздир.\nАллоҳ таоло илмни Қиёматгача бандалар учун маърифатга эришиш, ҳақиқатни топиш, икки дунё саодатига эришиш воситаси қилди. Илмсизлик эса инсониятни тубанликка, ҳалокатга олиб боришини билдирди.\nҲар бир иш мукаммал, мустаҳкам бўлиши учун илм, амал ва ихлос бирлашиши шарт. Дунёда илмдан кўра юксак даража ва мартаба йўқдир! Аллоҳ таоло айтади:\n( سورة المجادلة/11)\nяъни: “...Аллоҳ сизлардан имон келтирган ва илм ато этилган зотларни (баланд) даража (мартаба)ларга кўтарур. Аллоҳ қилаётган (барча яхши ва ёмон) амалларингиздан хабардордир” (Мужодала сураси 11-оят).\nДарҳақиқат, Ислом – дини инсоннинг дунё ҳаёти учун лозим бўлган барча илмларни ўрганишни фарз даражасига кўтарган диндир! Илм талаб қилишни фазилати ҳақида кўплаб ҳадиси шарифлар мавжуд. Анас ибн Молик разияллоҳу анҳу ривоят қилган ҳадиси шарифда Пайғамбаримиз саллаллоҳу алайҳи васаллам шундай марҳамат қилганлар:\n﴿طَلَبُ العِلْمِ فَرِيْضَةٌ عَلَىْ كُلِّ مُسْلِمٍ﴾\nяъни: “Илм излаш – ҳар бир мусулмонга фарздир” (Имом Ибн Можа ривоятлари).\nАбу Дардо разияллоҳу анҳудан келтирилган ривоятда: Расулуллоҳ саллаллоҳу алайҳи васаллам бундай деганларини эшитдим: “Ким илм талабида йўлга чиқса, Аллоҳ уни жаннат томон йўлга бошлаб қўяди. Албатта, фаришталар толиби илмдан рози бўлиб, унга ўз қанотларини ёйишади. Албатта, олим учун осмонлару ердагилар, ҳатто сувдаги балиқлар истиғфор айтурлар. Олимнинг обидга нисбатан афзаллиги худди Ойнинг бошқа юлдузларга нисбатан афзаллигига ўхшайди” (Имом Термизий ривоятлари).\nБу ҳадиси шарифларни пухта ўрганган уламоларимиз ундан қуйидагиларни чиқарганлар:\nИлм икки қисмга бўлинади – фарзи аъйн ва фарзи кифоя.\nФарзи айн. Ҳар бир балоғат ёшига етиб, ақли расо бўлган инсон қайси соҳа ёки касб соҳиби бўлса ҳам, соҳасининг илмини чуқур ўрганиши – фарзи айндир. Шунингдек ҳар бир мусулмон киши зиммасига фарз бўлган ибодатларни шариатга мувофиқ даражада бажариши учун зарур бўладиган илмларни ўрганиши ҳам фарз бўлади.\nФарзи кифоя. Аллоҳ таоло мусулмонлар жамоасининг зиммасига буюрган амалдир. Мусулмонларнинг бир қисми уни бажариши билан бошқаларнинг зиммасидан соқит бўлади. Агар ҳеч ким бажармаса, ҳамма бирдек гуноҳкор бўлади. Жамиятда қайси соҳага эҳтиёж сезилса, ўша соҳага бўлган эҳтиёжни қондирадиган даражада илмларни ўрганиш фарзи кифоя ҳисобланади.\nАгар жамиятда бир соҳада ёки бирор фан бўйича мутахассис олим етишмаса ва бунга ҳаракат қилинмаса, шу жамият кишиларининг барчаси гуноҳкор бўладилар. Сабаби – ҳар бир соҳада мутахассислар бўлиши шарт.\nМасалан, тиббиёт ёки муҳандислик илмини олайлик. Бу илмларсиз инсон ҳаётини саодатли кечишини тасаввур қилиб бўлмайди. Бошқа дунёвий илмлар ҳам худди шулар кабидир. Бу илмларни ўрганиш фарзи кифоя ҳисобланади. Бу илмлар билан машғул бўлаётган кишилар фарз ибодатини бажаряпман деган ниятда машғул бўлишса, дунёвий манфаатларни қўлга киритишдан ташқари, улкан ажр-савобларга ҳам эришадилар. Ўз навбатида, агар жамиятда уларнинг соҳаси бўйича камчилик юзага келса, гуноҳи ўша мутахассисларга бўлади.\nХудди шунингдек, турли ишлаб чиқариш ва саноатга доир илмлар ҳам фарзи кифоядир. Демак, ҳозирги замонда мусулмонлар фан-техника соҳасида ҳам барча дақиқ илмлардан кифоя қилиш даражасида билишлари зарур бўлади. Чунки давлатнинг куч-қудрати, ўзга давлатларга қарам бўлиб қолмаслиги илм-фаннинг ривожи ва тараққиётига бевосита боғлиқдир.\nЁшларни дунёвий билимлар соҳиби ва ҳунарли бўлишга тарғиб қилиш энг муҳим масала деб ҳисобланган. Шунинг учун ҳам Али разияллоҳу анҳу: “Болаларингизга ўзлари яшаётган давр илмларини ўргатинглар, чунки улар сизнинг даврингиздан бошқа даврда дунёга келганлар”, - деб таъкидлаганлар.\nМуоз ибн Жабал разияллоҳу анҳу илм ўрганиш ва ўргатиш ҳақида бундай деганлар: “Илм ўрганинглар, зеро уни ўрганиш – Аллоҳдан қўрқиш, уни талаб қилиш – ибодат, музокараси – тасбеҳ, уни излаш – бамисоли жидду жаҳд қилиш, билмаганга ўргатиш – садақа, уни ўз аҳлига билдириш – Аллоҳга яқинлик ҳосил қилишдир. Илм танҳоликда – ҳамроҳ, хилватда – дўст, тўғри йўл кўрсатувчи далил, хурсандлигу хафалик пайтида – кўмакчи, дўстлар олдида – вазир, бегоналар олдида – яқин дўст ва жаннат йўлининг машъалидир. Аллоҳ илм билан қавмларни юксалтириб, етакчи қилиб қўяди. Улар одамларни яхшиликка етаклайди, бошқалар уларнинг изидан юради, қилган ишлари эътиборли бўлади”.\nБугунги кунда илм-маърифатли бўлишимизга жуда кўп имкониятлар яратиб берилган. Бу имкониятлардан оқилона ва тўғри фойдаланишимиз лозим. Лекин, минг афсуслар бўлсинки, баъзи ёшлар, хоссатан мактаб ёшидагилар, вақтларининг аксарини интернет ва фойдасиз компьютер ўйинларини ўйнаб, инсоннинг қалби ва имонига зарар келтирадиган расм ва видеоларни томоша қилиб ҳамда тўғри йўлдан адаштирувчи нотаниш кишилар билан суҳбат ўтказиб, умрларининг олтин даврини зое қилмоқдалар. Барчамиз ёш авлод таълим-тарбияси борасида юртимизда олиб борилаётган изчил ислоҳотларни амалга оширишда ўзаро ҳамжиҳатлик руҳида саъй-ҳаракат қилсак, бу борадаги дунёқараш ва тасаввурларни тубдан ўзгартирсак, кўзланган мақсад ва натижаларга эришамиз. Аллоҳ таоло марҳамат қилиб айтади:\nяъни: “...Албатта, Аллоҳ бирор қавм ўзларидаги нарсани (неъматларга нисбатан муносабатни) ўзгартирмагунларича, улардаги нарсани (ҳолатни ёмон ҳолатга) ўзгартирмас...” (Раъд сураси 11-оят)\nДунёда илм-фан шиддат билан ривожланмоқда, ҳар куни кашфиётлар қилинмоқда. Лекин шу кашфиётларнинг қанча қисми мусулмонлар ҳиссасига тўғри келмоқда? Афсуски, бу нисбат жуда ҳам кам бўлиб, бизни огоҳликка, илм-фан билан жиддийроқ шуғулланишга ундайди. Ваҳоланки, тарихда мусулмон олимлари дунё халқларига кўплаб кашфиётларни тақдим этганлар. Кашфиётларнинг кўпи аниқ фанларга тўғри келган, яъни математика, геометрия, астрономия, физика, кимё ҳамда тиббиёт фанлари ривожланган.\nДинимизда илмни диний ва дунёвийга ажритилмайди. Ота-боболаримиз бу қоидага амал қилганларидан уларнинг ичидан Абу Райҳон Беруний, Аҳмад Фарғоний, Муҳаммад Хоразмий, Ибн Сино ва Улуғбек каби қомусий олимлар етишиб чиққан. Улар ҳам диний, ҳам дунёвий илмларда пешқадам бўлганлар. Авлодларимиз ҳам биздан фахрланишлари учун бугун, ўзимиз ва фарзандларимизни илм олишлари ва шу орқали жамиятимизни пешқадам сафларга олиб чиқиши учун ҳаракат қилишимиз – ҳам фарзимиз, ҳам қарзимиз, ҳам бурчимиз!\nСиз-у бизга таниш бўлган жадидчи олимларимиздан Мунаввар Қори Абдурашидхонов ўзини “Мен – сендамен” асарларида қуйидаги таъсирчан жумлаларни келтирганлар: “Оврупо халқи осмонға учар экан, бизда соч ва соқол низолари, овруполилар денгиз остида сузар экан, бизда узун-қисқа кийим жанжаллари, Оврупо шаҳарлари бутун электрик билан иситилур ва ёритилур экан, бизда мактабларда жўғрофия ва табиёт ўқитиш, ўқитмаслик ихтилофлари... давом этади”.\nОрадан бир аср ўтган бўлса-да, бу жумлаларнинг аҳамияти мутлақо ўзгармаган.\nКиши ўзидаги жоҳилликни кетказиш мақсадида илм излаши учун албатта ёш бўлиши шарт эмас, балки қайси ёшда бўлишидан қатъий назар, имкон бўлиши билан илмли бўлишга ҳаракат қилиш керак. Чунки Пайғамбаримиз саллаллоҳу алайҳи васаллам шундай деганлар:\nمَنْ جَاءَ اَجَلُهُ وَهُوَ يَطْلُبُ الْعِلْمَ لَقِيَ اللهَ تَعَالَى وَلَمْ يَكُنْ بَيْنَهُ وَبَيْنَ النَّبِيِّيْنَ اِلَّا دَرَجَةُ النُّبُوَّةِ\n(رَوَاهُ الْإِمَامُ الطَّبَرَانِيُّ عن ابن عباس رضي الله عنه)\nяъни: “Кимнинг ажали илм талаб қилаётган вақтида етиб қолса, Аллоҳ таолонинг ҳузурида у билан пайғамбарлар ўртасини фақат пайғамбарлик даражасигина ажратиб туради” (Имом Табароний ривоятлари).\nТаъкидлаш жоизки, Давлатимиз Раҳбарининг шахсан ўзлари ёшларимизни илм-маърифатга тарғиб қилишни кучайтириш доирасида уларни кўпроқ китоб ўқишга жалб қилиш юзасидан салмоқли ишларни амалга оширмоқдалар. Аммо биз, ота-оналар, мазкур масалада қанчалик эътиборлимиз? Охирги марта ўғил-қизларимизга қандай китоб олиб берганимизни ёки шахсий ибрат кўрсатиб, бирорта адабиёт мутлоаа қилганимизни эслай оламизми? Ваҳоланки, телефон, кийим-бошни “модадан қолди” ёки “модели эскирди” деб, ой сайин янгилаб беришга маблағ топамиз.\nЁки фарзандларимизни қўшимча тўгарак ёки репетиторга йўналтириш масаласига қандай қарамоқдамиз? Мазкур ишга “қиммат” деб маблағ ишлатишни аяймиз. Бироқ, ушбу маблағ фарзандларимизнинг келажаги учун сармоя экани, уларга олиб бераётган автомобил ёки бошқа ашёдан кўпроқ фойда келтиришини ўйлаб кўрайлик. Мажозий маънода айтганда, фарзандларимизга “балиқ” эмас, “қармоқ” олиб берайлик.\nҲар қандай жамиятнинг олимлари, зиёлилари, айниқса, ота-оналар миллатнинг маънавий дунёси қашшоқланмаслиги, ахлоқи бузилмаслиги, сохта ва бузғунчи эътиқодлар ва маданиятлар таъсирига тушиб қолмаслигига масъулдирлар. Фарзандларимизга мактабга бориб таълим олиш ҳам ибодат эканини етказишимиз керак. Ёшларнинг мактабда берилаётган дарсларни пухта ўзлаштиришларига алоҳида эътибор қаратиш – ҳар бир ота-она ва устозларнинг масъулиятидир. Уларни ўз ҳолларига ташлаб қўйиб, қаерда юргани, кимлар билан ўртоқлашаётгани, нималарга қизиқаётганидан огоҳ бўлмасликнинг оқибати аянчли бўлади. Аллоҳ асрасин!\nБолаларимизни ёшлигидан ўзи қизиққан соҳага мақсадли йўналтириб, режали ва тизимли таълим олишига масъулмиз. Зарурий илмларни олиш нафл ибодатдан устун туради. Ҳозирда мактабларда ҳар бир бола билиши зарур бўлган, асосий билим ва кўникмалар ўргатилади. Мажбурий таълимдан кейин бу билимларни ҳеч ким текинга ўргатмайди.\nҲукуматимиз томонидан 2021 йил – “Ёшларни қўллаб-қувватлаш ва аҳоли саломатлигини мустаҳкамлаш йили” деб эълон қилиниши ҳам баркамол авлоднинг тарбиялаш ишларига бунданда кўпроқ аҳамият қаратилишини англатади.\nДарҳақиқат, имон ва гўзал хулқ билан пайваста бўлган илм инсонни бахтиёр қилади, мартабасини баландга кўтаради. Илм ҳосил қилишдан мақсад – кўркам ва эзгу ишларни амалга оширишдир. Бандасининг қилаётган амалларидан эса Аллоҳ таоло хабардордир!\nМуҳаммад ибн Ҳасан раҳимаҳуллоҳ айтадилар: “Худди илм олиш фарз бўлгани каби, касбу ҳунар ўрганиш ҳам – фарздир”. Ҳакимлар илм-ҳунарсиз кишини “қанотсиз қуш” деб номлаганлар.\nАли ибн Абу Толиб разияллоҳу анҳу Кумайлга: “Илм молдан яхшидир, у сени муҳофаза қилади, молни эса сен қўриқлайсан. Илм – ҳоким, мол – маҳкумдир. Мол нафақа қилиш билан камайса, илм зиёда бўлади”, – деганлар.\nШундай экан, муҳтарам ота-оналарга фарзандлари тарбияси ва таълимига жиддий аҳамият беришга, уларни ҳар вақт назорат қилиш, мактабдан сўнг албатта бирон-бир машғулот билан шуғулланиш, спорт, уй юмушлари, томорқа ишлари каби жисмоний ишларга жалб қилишлари зарур эканлигини таъкидлаймиз.\nАллоҳ таоло ёшларимизни камолотга эришишини, аждодларига муносиб авлод бўлишини насиб қилсин. Омин!\n3381 марта ўқилди\nДругие материалы в этой категории: « 19.11.2021 й. Абу Ҳанифа – буюк мужтаҳид имом!\t03.12.2021 й. Дунё – охират экинзори »\nIlm_urganish_har_bir_musulmon_uchun_farzdir.pdf (1254 марта юклаб олинди)\nIlm_urganish_har_bir_musulmon_uchun_farzdir.doc (683 марта юклаб олинди)


Гипотония касаллиги - Динда саволим бор\nХозирги вақтда: 26 май 2019, 18:18\nРўйҳатдан ўтган: 19 ян 2019, 21:05\nПост Мирзакаримова Маржона » 22 фе 2019, 16:36\nАссалому алайкум! Ёшим 21да. Аллергиям борлиги сабаб икки йилдан буён дерматологни тавсиясига кўра парҳез қиламан. Парҳездан сўнг қон босимим тушиб кетадиган бўлиб қолди. Бошим қаттик оғрийди, кўзларимни ичлари оғрийди, ўзимни ҳолсиз ҳис қиламан. Қон босимим ҳар тушганда кофе ичаман. Бундай ҳолатларга анемия ёки гиповитаминоз сабаб эмасмикан? Маслаҳат беринг.\nЖавоб: Гипотония касаллиги\nПост Шифокор » 02 май 2019, 01:21\nВа алайкум ассалом. Қон босимингиз одатда неча юрарди? Тушганида нечага тушди? Бу ёшдагиларда қон босимининг 100/60дан пасти гипотония деб баҳоланилиши мумкин. Гипотониянинг сабаблари кўп, сиз уни парҳезга боғлаб, адашаётган ҳам бўлишингиз эҳтимолдан йироқ эмас.\nГипотония билан кечувчи касалликлар: нейроциркулятор дистония, анемия, миокардит, аритмия, ошқозон яра касаллиги, демпинг синдром, юрак етишмовчилиги, гипотиреоз, қандли диабет асоратлари, бўйин умуртқалари остеохондрози, депрессия ва сурункали чарчаш...\nҚуйидаги текширувлардан ўтинг: умумий қон таҳлили (формуласи билан), пешоб таҳлили, ЭКГ, қондаги мочевина ва креатинин, глюкоза миқдори, лозим бўлса ТТГ, Т3, Т4 гормонлари ва қалқонсимон без УЗДси, невропатолог, эндокринолог ва кардиолог консультацияси керак. Даво ташхис аниқланганидан сўнггина ўтказилиши мумкин.\nМавзу - Гипотония касаллиги


Qalampir.uz - “Aurum 898” клуби ёпилди. Бу ерда янги спорт маркази очилади\n14:45, 13.08.2018 Жамият\n13 август куни Тошкентдаги бошқа ишратхоналар – тунги клуб ва барларда ҳам рейд ўтказилиши режалаштирилган.\n“Aurum 898” клуби фаолияти тўхтатилди. Бу ҳақда “Qalampir.uz” мухбири клубга бориб, маълумот тўплади. Айни дамда клуб биносида ҳуқуқ-тартибот органлари ходимлари томонидан иш олиб борилмоқда. Воқеа жойидан йўлланган фотосуратлар ва маълумотларга қараганда, клуб пештоқидан дискотеканинг номи олиб ташланган, реклама беннерлар ахлатга отилган.\n“Qalampir.uz” манбасининг маълум қилишича, клуб фаолияти тўхтатилиб, бинода таъмирлаш ишлари олиб борилади. Бу ерда ё боулинг ўйингоҳи, ё спорт соғломлаштириш маркази очилиши кўзда тутилган.\nБугун, 13 август куни Тошкентдаги бошқа ишратхоналар – тунги клуб ва барларда ҳам рейд ўтказилиши режалаштирилган. Ҳуқуқ-тартибот органларига келиб тушаётган мурожаатлар асосида уларнинг кўпчилиги фаолияти тугатилади.\nЖамшид Кенжаевга келсак, янги аниқланган маълумотларга кўра, у билан боғлиқ жанжалли ҳолат биринчи бор қайд этилмаган. Марҳум бундан аввал ҳам қонли воқеаларда иштирокчи бўлгани айтилмоқда. Ички ишлар ходимлари томонидан маълум қилинишича, йигит шу куни бир эмас, икки пичоқ билан клубга киришга уринган ва қўриқчилардан бирига тарсаки туширгач, жанжал чиққан.\nХабарингиз бор, бу воқеа Юнусобод туманида содир бўлганди. Айни дамда, Абдулла Қодирий кўчасига иккита 24 соат фаолият юритаётган қўриқлаш хизмати буткаси ўрнатилган.\nТеглар:Aurum Жамшид Кенжаев\nФаолияти нимадан иборат: Ҳуқуқбузарликнинг олдини олишми ёки тадбиркорлик билан шуғулланиш?\n19:38, 25.08.2018 20 948\n18:21, 25.08.2018 12 251\n19:56, 14.08.2018 10 299


Ашхобод Бокуни судга бермоқчи\n01 декабр 2020, Тошкент вақти: 10:13\nБердимуҳамедовга кўра¸ Боку билан муаммони ўзаро ҳал қилиш уринишлари самара бермаган.\nТуркманистон кўп йиллардан буён Озарбайжон билан жанжалга сабаб бўлаётган Каспий денгизи остидаги газ ва нефтга бой ҳудуд масаласини халқаро суд орқали ҳал қилмоқчи.\nКаспий денгизи остидаги учта кон устида қарийб 10 йилдан буён давом этаётган баҳсни суд залига кўчириш тўғрисидаги огоҳлантирув Европа иттифоқининг эндигина жонланган Набукко лойиҳасини яна пайсалга соладиган кўринади.\nКуни-кеча Туркманистон президенти Қурбонқули Бердимуҳамедов Ташқи ишлар вазирига судга ҳозирлик кўришни топширди.\nТуркманистон президенти Қурбонқули Бердимуҳамедов ўтган жума куни Вазирлар маҳкамаси йиғилишида Ташқи ишлар вазири ўринбосари Тўйли Кўмековнинг ҳисоботидан иқтибос келтириб, шундай деди:\n- Ҳурматли маҳкама аъзолари, Кўмековнинг ҳисоботига кўра, Каспий денгизи остини демаркация қилиш ва Туркманистон ҳамда Озарбайжон ўртасидаги денгиз минерал ресурслари масаласи Озарбайжоннинг алоҳида позицияси туфайли ечилмай келмоқда. Вазият бу тариқа тус олишининг асосий сабаби, Каспийнинг айнан баҳсга сабаб бўлаётган қисмида минерал ресурслар манбаи жойлашганидир. Озарбайжон ана шу конлар, жумладан, совет даврида “Промежуточное” деб аталган, биз ҳозир “Сардор кони” деб атаётган конга эгаликни даъво қилмоқда, деди Туркманистон президенти.\nШунингдек, Бердимуҳамедов ҳозир Озарбайжон ишлатаётган яна икки конга ҳам ишорат қилиб, бу манбалар аслида Туркманистонга тегишли эканини таъкидлади. У 16 маротаба ўтказилган икки томонлама учрашувлар самарасиз тугаганидан афсус билдириб, Ташқи ишлар вазири Рашид Мередовга шундай топшириқ берди:\n- Шунинг учун ҳам, Мередов, мен сизга денгиз ҳудудидаги баҳсли масалалар бўйича эксперт бўлган адвокатларни таклиф қилиш ва масалани чуқур ўрганиш ҳамда бу ишни Халқаро судда кўриб чиқиш учун зарур барча ҳужжатларни тайёрлашни топшираман, деди Туркманистон президенти Бердимуҳамедов.\nБундай топшириқнинг берилиши Европа Иттифоқининг Набукко лойиҳаси билан боғлиқ режаларига жиддий тўсиқларни пайдо қилиши мумкин. Бу лойиҳа бўйича таклиф қилинган 3300 километрлик қувур Грузиянинг ғарбий чегарасидан бошланиб, Туркия орқали Европага ўтиши керак.\nНабукко лойиҳаси ташаббускорлари Марказий Осиё, айниқса, газ заҳираларига бой бўлган Туркманистон газини шу қувур орқали олишни кўзлаётган эди.\nБунинг учун сўнгги 15 йилдан буён режалаштириб келинаётган Каспий денгизи остидан ўтувчи, Туркманистон ва Озарбайжонни боғлайдиган “Транс-Каспий” қувурини Грузиянинг ғарбий чегарасига қадар узайтириш режа қилинаётган эди.\nБироқ Ашхобод ва Боку ўртасида Каспий денгизи остидаги конлар масаласининг яна низо даражасига кўтарилиши Транс-Каспий қувур масаласи ечимини яна имконсиз қилиб қўйди.\nАслида сўнгги йиллар ичида икки давлат ўртасида муносабатлар¸ айниқса, ўтган йили Бердимуҳамедовнинг Бокуга қилган сафаридан сўнг¸ бироз илиқлашиб қолгандай эди. Шу боис, бу қувур ва ниҳоят қурилар экан, деган умидлар пайдо бўлган эди.\nОзарбайжон Ташқи ишлар вазири ўринбосари Ҳалаф Ҳалафов Туркманистон президенти халқаро судга мурожаат қилиш истагини билдирганининг эртасига Озарбайжон давлат телевидениеси орқали чиқиш қилиб, ўз давлати судлашишга тайёр эканини айтди.\n- Ишоничимиз комилки, биз Озарбайжон позицияси ва ҳақ-ҳуқуқларини шу даражада туриб ҳимоя қилишга тайёрмиз, деди Озарбайжон расмийси.\nОзарбайжонлик эксперт, “Турон энержи” кундалик нашри муҳаррири Илҳом Шабон йиллаб давом этган низоли баҳс ечимига фақат суд орқали келиш мумкин, деб ҳисоблайди.\n- Бу ҳар қандай муаммони ҳал қилишнинг жуда замонавий услуби. Бу масаланинг судга тақдим этилиши табиий ҳол ва биз умид қиламизки, суд адолатли қарор чиқаради, дейди озарбайжонлик эксперт.\nБироқ, томонлар бу масала ечими йўлида муросасизликда давом этса, суд ҳам йилларга чўзилиши ва Транс-Каспий ҳамда Набукко лойиҳалари тақдири йиллар давомида ора йўлда қолавериши мумкин, дея қўшимча қилади яна Илҳом Шабон.


ЎЗБЕКИСТОН РЕСПУБЛИКАСИ ОЛИЙ СУДИБЎҲТОН БАЛОСИ ЁХУД 11 ЙИЛДАН СЎНГ РЎЁБГА ЧИҚҚАН ҲАҚИҚАТ from\nБЎҲТОН БАЛОСИ ЁХУД 11 ЙИЛДАН СЎНГ РЎЁБГА ЧИҚҚАН ҲАҚИҚАТ\nҲаётда баъзан кимдир бошқа бир кишини айблаётганига гувоҳ бўлиб қоламиз. Бундай вазиятда ўзини жабрланган деб билган кишининг гап-сўзларига беихтиёр ишониб ҳам қоламиз. Аммо ким ҳақ-у ким ноҳақ экани судда ойдинлашади. Шу боис судьядан ҳар бир ишга қонун талабидан келиб чиқиб, синчковлик билан ёндашиш талаб этилади.\nАслини айтганда, ҳаётда бировга кўр-кўрона туҳмат қилиш, ноҳақ айблаш ҳеч кимга ҳеч қачон рўшнолик олиб келмаган. Туҳмат балоси барибир изсиз кетмайди. Яқинда Зангиота туман судида бўлиб ўтган суд мажлисида бу азалий ҳақиқат яна бир карра ўз исботини топди.\nШу ўринда сўзимизни ҳаётий мисоллар ёрдамида давом эттирадиган бўлсак, Хуршид Эргашев 2006 йил сентябрь ойидан УЯ 64/14 сонли ЖИЭМнинг навбатчилик қисмида бошлиқнинг тезкор навбатчи-ёрдамчиси лавозимида фаолият юрита бошлайди. У хизмат вазифасини бажариш жараёнида маҳкума Малоҳатхон Мирзамуҳамедовага белгиланган тартиб-қоидаларни бузгани учун танбеҳ беради. Аламзада аёл эса, буни нотўғри тушуниб, ўзича ундан қасд олишни кўнглига тугиб қўяди. Орадан икки йил ўтса ҳамки, у фикридан қайтмайди. 2008 йил 27 октябрь куни соат 19:00 ларда ЖИЭМ навбатчилик қисмида Хуршид Эргашев ёрдамчиси Фахриддин Ибрагимов билан бирга ишдан қайтган маҳкумаларни текширувдан ўтказади.\n«Мен 2008 йилда УЯ 64/14-сонли Жазони ижро этиш манзил-колониясида жазони ўташни бошлаганман. 2008 йил 20 октябрь куни Жазони ижро этиш колониясининг директори вазифасида ишловчи З.Фармонов ва тезкор вакил М.Каракуловалар Х.Эргашевга нисбатан туҳмат уюштириш ҳақида яширинча кўрсатма беришди. Агар бунга рози бўлмасам, оғирроқ жазо қўллашларини айтиб, қўрқитишди. Уларнинг тазйиқи остида Х.Эргашевга туҳмат қилдим, у номусимга текканлиги ҳақида ёлғон ариза ёздим. Шундан сўнг Х.Эргашев ишдан бўшатилиб, жиноий жавобгарликка тортилди, унга нисбатан озодликдан маҳрум қилиш жазоси тайинланди. Менинг туҳматим туфайли бир бегуноҳ инсон жазога тортилди. Ҳозирда жазони ўтаб чиққанман. Бу қилмишим учун вояга етмаган фарзандим вафот этди. ўзим эса, бир неча марта оғир касалликка чалиндим. Айни вақтда Х.Эргашевга қилган туҳматим учун виждон азоби сира тинчлик бермаяпти. Аслида Х.Эргашев менга тажовуз қилмаган, бу туҳматларнинг уюштирилишига З.Фармонов ва М.Каракулованинг қат-тиқ босими сабаб бўлган».


Навоийда ичкилик туфайли 8 кунда ўлим билан боғлиқ 3 та жиноят содир этилди\n08:35 / 25.03.2021\nНавоий вилояти Кармана туманида 32 ёшли фуқаро спиртли ичимлик истеъмол қилиш оқибатида мудҳиш жиноятга қўл урди. Бу ўтган 8 кунда вилоятда худди шу кўринишда содир этилган учинчи жиноят бўлди.\nБиринчи ҳолат – 16 март куни Навбаҳор туманининг Қалқон ота маҳалласида 52 ёшли Ш.Ғ. ичкилик таъсирида ошхона пичоғи билан «шишадоши», 40 ёшли М.А.нинг чап кўкрак қисмига бир маротаба урган. Оқибатда, М.А. воқеа жойида вафот этганди.\nИккинчи ҳолат – 18 март куни Зарафшон шаҳрида яшовчи Б.М. спиртли ичимлик истеъмол қилган ҳолда турмуш ўртоғи Т.Н. ва унинг танишлари З.Б. ҳамда П.А.ни пичоқлаган эди.\nУчинчи ҳолат эса кеча, 24 март куни содир бўлди. Навоий вилояти ИИБ ахборот хизматининг хабар беришича, Кармана туманида яшовчи, 1973 йилда туғилган фуқаро Р.И. маст ҳолда бўлган 32 ёшли Р.М. томонидан оғир тан жароҳати етказилганлиги сабабли вафот этган.\nТумандаги Алишер Навоий маҳалласида ушбу жиноят вилоят прокуратураси, вилоят ИИБ, туман сектор раҳбарлари ҳамда кенг жамоатчилик иштирокида танқидий муҳокама қилинган.\nМазкур маҳалла раиси ҳамда инспекторининг маълум қилишича, жиноят содир этилган хонадон эгаси мунтазам равишда чиқинди ва макулатура олди-сотдиси билан шуғулланган. Унинг уйида макулатура топширадиганлар қўним топиб, маст ҳолда юрганлиги сабабли бир неча бор профилактик тушунтириш ишлари олиб борилган. Хонадон эгаси эса касаллигини баҳона қилиб, пул топишнинг бошқа иложи йўқлигини айтиб келган.\nҲолат юзасидан Кармана тумани ИИБ ТБ томонидан Р.М.га нисбатан жиноят иши қўзғатилган.


Янги йил байрами олдидан 100-мактаб-интернат ўқувчиларига қувонч улашилди - Ўзбекистон Республикаси Қишлоқ хўжалиги вазирлиги\nМеҳр-оқибат, саховат халқимизга хос азалий қадриятлардан ҳисобланади. Эътиборга муҳтожлар ҳолидан хабар олиш, уларга мурувват кўрсатиб севинч улашиш бугунги кунда юртимизда кенг қулоч ёйган. Қувонарлиси, бундай эзгу тадбирларни фақат маълум бир сана ёки байрамлар муносабати билан эмас, доимий тарзда ўтказиш яхши анъанага айланди.\nБугун Қишлоқ хўжалиги вазирлиги томонидан Тошкент шаҳридаги 100-мактаб-интернатда тарбияланувчиларнинг орзу-ҳаваслари билан ўртоқлашиш, болажонларнинг севимли байрами бўлган Янги йил байрами билан уларни табриклаш учун Қишлоқ хўжалиги вазирининг рафиқаси Ширин Ходжаева ташриф буюрди.\nМеҳмонлар мактаб-интернатда ўқувчиларнинг таълим-тарбия олишлари учун яратилган шароитлар билан яқиндан танишдилар, болажонлар билан самимий суҳбат қурдилар. Байрам муносабати билан ўқувчиларга янги йил совғалари улашилди. Ўқувчиларга кўтаринки кайфият бахш этган тадбир уларнинг қалбида узоқ вақт сақланиб қолиши, пухта таълим-тарбия олишларида уларни рағбатлантириши шубҳасиз.\n375 нафар ўқувчи таҳсил олаётган мазкур билим даргоҳида таянч-ҳаракат аъзолари шикастланган болалар муолажа ва таълим оладилар. Бу ерда болаларнинг тўлақонли таълим олиши, миллий анъана ва қадриятларимизга садоқат руҳида тарбияланиши учун зарур барча қулайликлар мавжуд. Мактаб тарбияланувчилари болалар ўртасида ўтказиладиган республика кўрик-танловларида, болалар ижодиётига оид бадиий кўргазмаларда доимий равишда қатнашиб келади.


Роналду бу гапларнинг бари ёлғон\n14 март, 2017, 14:00\nИспания чемпионатида биринчи ўринда кетаётган "Реал" жамоасининг етакчиси Криштиану Роналду тренажёр залларини очишдан иборат бизнес режасини ҳаётган тадбиқ этди. Шу билан бирга Роналду ўзининг жисмоний кўрсаткичларини ушлаб туриш борасида ҳар хил гап-сўзларга ёлғон эканини айтди.\n- Мен қорин мушакларим учун кунига 3000 та машқ қилишим ёлғон, - деди Криштиану Роналду. - Мен ҳафтасига 3-4 марта машқ қиламан холос. Шунда ҳам қорин мушаклари мингта машқ қилимишга ўзим ҳам амин эмасман.\nКриштиану Роналду жорий мавсумда Ла лигада 21 та учрашувда 19 та гол урди.


Бугун Тошкентда Ўзбекистон Президенти Ислом Каримов ва Хитой раҳбари Ху Цзин Тао учрашуви бўлиб ўтди.\nУчрашувда икки давлат раҳбарлари дўстлик ва ҳамкорлик тўғрисидаги шартномани имзоладилар. Шунигдек, ўнга яқин бошқа шартномалар, жумладан, иқтисодий ҳамкорилик ва наркотик савдосига қарши кураш борасидаги ҳужжатлар ҳам қабул қилинди.\nУчрашувдан сўнг Ўзбекистон Президенти Ислом Каримов шундай деди:\n”Биз Хитой билан уч ёвузликка қарши курашда биродармиз. Бу халқаро терроризм, экстремизм ва сепаратизмдир,” - деди Каримов.\nЎз навбатида сўзга чиққан Хитой рахбари шуларни айтди:\n”Музокаралар пайтида мен Президент Каримовни ўзи учун қулай бўлган пайтда Хитойга ташриф қилишни таклиф этдим. Президент Каримов бу таклифимни мамнуният билан қабул қилди,” - деди Ху Цзин Тао.


Халқаро янгиликлар, 01 август 2014\nШинжонда Хитой полицияси террорчиликда гумонланган 9 уйғурни ўлдирди\nХитой полицияси Шинжон Уйғур мухториятида ўтказган рейдда террорчи экани гумон қилинган тўққиз уйғур ўлдирилди, бир нафари қўлга олинди.\nДавлатга қарашли Синхуа агентлиги хабарига кўра, 1 август кунги рейд Хўтан вилоятида ўтказилган.\nАгентлик бу ҳақда бошқа маълумот тарқатмади.\nМазкур рейд 28 июль куни Ёркент шаҳрида пичоқ ва болталар билан қуролланган катта гуруҳ полиция ва давлат идораларига ҳужум қилгани ортидан ўтказилди.\nЗўравонлик оқибатида қарийб юз одам ўлгани хабар қилинди.\nРоссиялик сенатор Қримда нобуд бўлди\nРоссиянинг Магадан вилоятидан Федерация кенгашига аъзо этиб сайланган Владимир Кулаков Қора денгизда рўй берган бахтсиз ҳодисада ўлди.\nКоммерсант нашрига кўра, Кулаков денгизда чўмилаётган пайтда уни моторли қайиқ туртиб кетган.\nВоқеадан сўнг қайиқ денгиз томон сузиб кетган. Россия Федерацияси Тергов қўмитаси матбуот котиби Владимир Маркиннинг ИТАР ТАСС агентлигига айтишича, олиб борилган қидирув ишлари натижасида моторли қайиқни бошқарган эркак қўлга олинган.\nМаркинга кўра, ҳозирда воқеа юзасидан тергов-суриштирув олиб борилмоқда.\nХалқаро экспертлар Украинада Малайзия самолёти йўловчилари жасадини қидирмоқда\n70 нафар экспертдан иборат халқаро гуруҳ Украина шарқидаги россияпараст айирмачилар назорат қилаётган ҳудудда уриб туширилган Малайзияга қарашли самолёт йўловчилари жасадларини қидириш ишларини бошлади.\nБуни 1 август куни Ҳолландия ҳукумати маълум қилди.\nУкраина армияси ҳарбийлари билан Россия тарафдори бўлган айирмачилар ўртасида отишмалар давом этаётгани жасадларини қидириб топишга тўсқинлик қилаётган эди.\n17 июль куни уриб туширилган МН-17 самолёти бортидаги 298 йўловчидан 193 нафари Ҳолландия фуқаролари бўлган.\nШу кунгача 200 дан ортиқ жасад Ҳолландияга шахсини аниқлаш учун жўнатилди. Бироқ самолётдаги ҳамма йўловчининг жасади топилмаган.\nИсроил ва ҲАМАС ўртасида эришилган ўт очишни тўхтатиш келишуви бузилди\nИсроил ва ҲАМАС Ғазо секторида ўт очишни тўхтатиш борасида эришган келишув бир неча соатдан кейин бузилди.\nИсроил армияси ўз аскарларидан бири Ғазо секторида фаластинлик жангчилар томонидан ўғирланганидан хавотир билдириб, ўт очишни тўхтатиш келишуви “тугагани”ни эълон қилган.\nФаластин расмийлари, Исроил оташкесимга қарамай ўт очгани оқибатида 35 фаластинлик ўлгани, 200 нафари жароҳат олганини билдирди.\nИсроил армияси ҲАМАС жангчилари Исроил ҳудудига ракеталар отишини тўхтатиш учун 8 июль куни Ғазо секторида кенг кўламли амалиётлар бошланганидан бери 1450 фаластинлик ўлди.\nОтишмалар пайтида 61 исроиллик аскар, жумладан, уч фуқаро ўлган.\nИсроил-Фаластин можаросига узоқ муддатли ечим топиш мақсадида Миср пойтахти Қоҳирада АҚШ ва БМТ воситачилигида ўтказилган музокараларда 1 августкуни соат 08:00дан бошлаб 72 соатлик оташкесимга келишилган эди.\nУкраина шарқида айирмачилар камида 10 аскарни ўлдирди\nЛуганск вилоятида айирмачиларга қарши урушаётган Украина армияси аскарлари, 2014 йил 31 июль.\n1 август куни эрталаб Украина шарқидаги Шахтёрск шаҳри яқинида Россия тарафдори бўлган айирмачилар пистирмадан ҳужум уюштиргани оқибатида 14 киши, жумладан, 10 нафар армия аскари нобуд бўлди.\nУкраина ҳарбийлари матбуот котиби Олексей Дмитрашкивский 10 аскар ўлгани тасдиқланганини билдирди.\nУнга кўра, тўрт жасаднинг шахси ҳозирча аниқланмаган.\nСўнгги кунларда Украина армияси қисмлари россияпараст айирмачиларни мамлакат шарқидаги айрим ҳудудлардан сиқиб чиқарди.\nШахтёрск шаҳри 17 июль куни Малайзияга тегишли йўловчи самолёт уриб туширилган минтақада жойлашган.\n31 июль куни Ҳолландия ва австралиялик полиция ходимлари ва экспертлар биринчи марта самолёт қулаган ҳудудни бориб кўришга муваффақ бўлди.\nОтишмалар сабабли халқаро мутахассислар гуруҳи фожиа жойига бора олмаган эди.\nЕвропа Иттифоқининг Россияга қарши янги санкциялари расман қабул қилинди\nЕвропa Иттифоқининг Укрaинa бўхрони ортидaн Россиягa нисбaтaн жорий этгaн иқтисодий сaнкциялaри 31 июль куни рaсмaн қaбул қилинди.\nЕИ бaёнотидa aйтилишичa, 29 июль куни эълон қилингaн янги жaзо чорaлaри “Укрaинa шaрқидaги вaзиятнинг беқaрорлaштирилишигa aлоқaдор” деб кўрилaётгaн Россиянинг молия, мудофaa вa энергетикa соҳaлaри иштирокчилaрини нишонгa олaди.\nСaнкциялaр Россиядaги дaвлaтгa қaрaшли бaнклaрнинг Европa молия бозори билaн aлоқaсини чеклaйди. Бунинг нaтижaсидa бaнклaрнинг иш олиб бориши қиммaтлaшиши вa дaвлaтгa келтирaётгaн фойдaси кaмaйишиши мумкин.\nЕИ янги сaнкциялaригa киритилгaн молиявий ширкaтлaр орaсидa Россиядaги энг йирик бaнклaр бўлмиш Сбербaнк, ВТБ, Гaзпромбaнк, ВЭБ вa Росселхозбaнклaр бор.\nЕИ фуқaролaригa бундaн буён ушбу бaнклaр чиқaргaн вa тўлaш муддaти 90 кундaн кўп бўлгaн облигaциялaр, aкциялaр вa бошқa молиявий инструментлaрни хaрид қилиш ёки сотиш мaн этилaди.\nШунингдек, Европa Иттифоқи Россиягa қурол-aслaҳa, ҳaм фуқaровий вa ҳaм ҳaрбий мaдсaдлaрдa ишлaтилиши мумкин бўлгaн технологиялaр ҳaмдa нефт соҳaсидa ишлaтилaдигaн юқори технологиялaрни сотишни тўхтaтaди.\nҒазо секторида 72 соатлик гуманитар оташкесим жорий этилди\nИсроил вa Ҳaмaс ҳaрaкaти Ғaзо секторидa 72 соaтлик гумaнитaр отaшкесимгa келишиб олишди.\nAҚШ Дaвлaт котиби Жон Ккерри вa БМТ Бош котиби Бaн Ки Мунгa кўрa, уч кунлик ўқ отишни тўхтaтиш келишуви 1 aвгуст куни Тошкент вaқти билaн соaт 4:00дa aмaлгa киргaн.\nТомонлaр бугуннинг ўзидaёқ Миср ҳукумaти тaшкил этaётгaн сўзлaшувлaрдa қaтнaшиш учун Қоҳирaгa сaфaр қилишaди. Сўзлaшувлaрнинг aсосий мaқсaди 8 июлдaн бери дaвом этaётгaн зўрaвонликни тўхтaтишдир.\n72 соaтлик отaшкесим бўйичa келишувгa эришилгaнини иккaлa тaрaф рaсмийлaри ҳaм тaсдиқлaди. Шу кунгaчa Ғaзо секторидa бир нечa бор гумaнитaр отaшкесим эълон қилингaн, бироқ улaр янги тўқнaшувлaр сaбaб бекор қилингaн эди.\nФaлaстин рaсмийлaригa кўрa, Исроилнинг уч ҳaфтaдaн бери дaвом этaётгaн ҳужумлaридa кaмидa 1400 фaлaстинлик ҳaлок бўлгaн.\nИсроил эсa ўз томнидан 56 нaфaр ҳaрбий вa уч нaфaр оддий фуқaро нобуд бўлгaнини aйтмоқдa.\nУкраина парламенти Яценюк истеъфосини қабул қилмади\nАрсений Яценюк 24 июль куни истеъфога кетишини эълон қилган эди.\nУкраина парламенти бош вазир Арсений Яценюкнинг истеъфосини қабул қилмади.\nПарламентда 31 июль кунги овоз беришда 311 депутатдан атиги 16 нафари Яценюкнинг истеъфосини маъқуллади. Парламент Яценюкнинг истеъфога кетиш аризасини рад этишдан аввал бош вазирнинг мамлакат шарқидаги россияпараст айирмачиларга қарши ҳарбий амалиёт учун қўшимча маблағ ажратиш сўровига доир қонунни маъқуллади.\nЯценюк 24 июль куни коалицион ҳукуматдан икки партия чиқиб кетиши ортидан истеъфога кетишини эълон қилган эди. Унинг истеъфоси парламент томонидан қабул қилиниши керак эди.\nПрезидент Петро Порошенко парламент ишини давом эттира олиши учун депутатлар ва ҳукуматни муросага келишга чқирган эди.\nМосква АҚШнинг ўрта масофали ракеталарга доир айбловларини рад қилди\nЎрта масофали ядровий қўшинларга доир битимни 1987 йилда АҚШ Президенти Рональд Рейган ва собиқ СССР Президент Михаил Горбачёв имзолаган.\nРоссия ҳукумати Қўшма Штатлар тарафидан илгари сурилган Москва Ўрта масофали ядровий қўшинларга доир битим шартларини бузаётгани тўғрисидаги айбловларни “асоссиз”, дея рад қилди.\nРоссия Ташқи ишлар вазирлиги 30 июль куни тарқатган баёнотда бу айбловлар “Вашингтоннинг кейинги пайтлардаги бошқа иддаолари каби асоссиздир” ва бунга оид “далиллар” тақдим қилингани йўқ, дейилади.\nҚўшма 28 июль куни Штатлар Москва бошқариладиган ракета синовини ўтказгани 1987 йилда президент Рональд Рейган билан собиқ СССР етакчиси Михаил Горбачёв имзолган Ўрта масофали ядровий қўшинларга доир битимни бузиши тўғрисида Россияни огоҳлантирди.\nМазкур битимда 500 километрдан 5500 километргача масофага қуруқликдан учириладиган ракеталарни йўқ қилиш кўзда тутилган.\nРоссия Ташқи ишлар вазирлиги ўз навбатида АҚШга эътирозлари кўплиги, жумаладан “қуролли дронларни ишлаб чиқараётгани” тўғрисидаги саволлари борлигини айтмоқда. Москванинг фикрича, бу дронлар ҳам “қуруқликдан учириладиган бошқарилувчи ракеталардир”.\nНАТО Бош котиби Андерс Фог Расмуссен 30 июль куни қилган чиқишида Россия бу масалани ҳал этиб, битимга “амал қилиши” керак, дея баён қилди.\nАвстралия: МН17 рейси қурбонларининг 80га яқин жасади фожиа жойида қолмоқда\nХалқаро терговчилар гуруҳи тўрт кундан бери Донецк шаҳридан фожиа жойига етиб боришга уринмоқда.\nУкраина ҳукмати 31 июль куни мамлакат шақидаги россияпараст айирмачиларга қарши операцияда бир кунлик танаффус эълон қилди.\nУкраина Мудофаа вазирлигининг билдиришича, бу қарор БМТ Бош котиби Бан Ки Мун сўровига жавобан қабул қилинган.\n17 июль куни Малайзия ҳаво йўлларининг МН17 рейси россияпарат айирмачилар назоратидаги ҳудудда уриб туширилиши оқибатида 298 одам ҳалок бўлди.\nАвстралия Ташқи ишлар вазири Жулия Бишоп Украина шарқида Малайзия йўловчи самолёти уриб туширилган ҳудудда қурбонларнинг 80га яқин жасади қолаётган бўлиши мумкин, демоқда.\n31 июль куни қилган чиқишида Бишоп Украина ҳукумати Австралия ва Ҳолландия терговчиларига “имкон қадар кўмаклашмоқда”, лекин ҳалокат рўй берган ҳудудда жанглар давом этмоқда, дея билдирди.\nБишоп “Россия фаол тарзда жараёнга халақит бераётганидан” ташвиш билдирди. Халқаро терговчилар гуруҳи тўрт кундан бери Донецк шаҳридан фожиа жойига етиб боришга уринмоқда, лекин Украина ҳукумат кучлари билан россияпараст айирмачилар ўртасида қаттиқ жанглар давом этаётгани боис, ортга қайтишга мажбур бўлмоқда.\nАйирмачилар уриб туширгани гумон қилинаётган самолёт қолдиқлари ўнлаб километрга сочилиб кетган. Донецк ва Луганск вилоятларини ўз ичига олувчи бу ҳудуднинг бир қисми ҳукумат кучлари назоратига ўтган.\nРоссия айирмачиларни қўллаб-қувватлаётганликда айбланмоқда. Москва бу айбловларни рад қилиб келмоқда.\nЕвропа Иттифоқи янги санкцияларга киритилган россияликлар рўйхатини очиқлади\nПутиннинг дзюдодaги спaрринг пaртнёри Aркaдий Ротенберг Россиянинг энг бадавлат тадбиркорларидан биридир.\nЕвропa Иттифоқи Укрaинa бўхрони ортидaн Россиягa нисбaтaн жорий этилгaн сўнгги сaнкциялaр нишонигa тушгaн фуқaролaр исмлaрини очиқлaди.\nУлaр орaсидa Россия президенти Влaдимир Путиннинг эски ҳaмкорлaри ҳисоблaнгaн Aркaдий Ротенберг, Юрий Ковaльчук вa Николaй Шaмaловлaр ҳaм бор.\nПутиннинг дзюдодaги спaрринг пaртнёри Aркaдий Ротенберг aйни дaмдa aннексия қилингaн Қримни Россия билaн бирлaшитирувчи кўприк қуришни режaлaштирaётгaн дaвлaт қурилиш ширкaтининг энг кaттa ҳиссaдори ҳисоблaнaди.\nЮри Ковaльчук Қрим вa Севaстополдa қaтор шўъбaлaрини очгaн вa “юқори лaвозимли рус aмaлдорлaрнинг шaхсий бaнки ҳисоблaнгaн” Россия Бaнкидaги энг йирик ҳиссaдордир.\nУшбу бaнкдaги иккинчи энг йирик ҳиссaдор бўлгaн Николaй Шaмaлов ҳaм ЕИ сaнкциялaри рўйхaтигa киритилган.\nЕвропа Иттифоқи ва АҚШнинг Россияга нисбатан санкциялари Москва томонидан Қримнинг аннексия қилиниши ва Украина шарқидаги россияпараст айирмачиларни қўллаб-қувватланаётгани ортидан жорий этилмоқдa.\nРоссия: Ғарб санкциялари АҚШ ва ЕИ иқтисодига путур етказади\nКремль Россиянинг молиявий, ҳaрбий вa энергетикa соҳалaригa нисбaтaн жорий этилгaн мисли кўрилмaгaн сaнкциялaр AҚШ вa Европa Иттифоқи иқтисодигa путур еткaзишини билдирди.\n29 июль куни Россиягa Укрaинa шaрқидaги aйирмaчилaрни қўллaб-қуввaтлaётгaни учун эълон қилингaн ушбу сaнкциялaр шу кунгaчa Кремлгa нисбaтaн кўрилгaн энг кескин чорaлaр экaни aйтилмоқдa.\nРоссия Тaшқи ишлaр вaзири 30 июль куни ЕИ сaнкциялaри “ўйлaнмaсдaн вa мaсъулиятсизлик билaн қилингaн қaдaм” экaнини aйтиб, Европa энергетикa соҳaсидa нaрхлaрнинг қиммaтлaшиши муқaррaр экaнини айтди.\nШунингдек, вaзир Вaшингтонни “деструктив вa кaлтaбин” бўлгaн сaнкциялaр сиёсaти AҚШгa “ҳaқиқий йўқотишлaр” олиб келишидaн огоҳлaнтирди.\nРоссия Мaркaзий Бaнки янги жазо чораларига нишон бўлган банклар ва молия тизимларини қўллаб-қувватлаши¸ уларнинг қулаши олдини олишини билдирди.\nЕИ санкциялари рўйхатига киритилган молиявий институтлар орасида Россияда катталиги бўйича иккинчи банк ҳисобланмиш ВТБ банки ҳам бор.\nПольша ҳукумати Россия қарорини санкцияларга жавоб дея баҳолади\nРоссия ҳукуматининг Польша мева ва сабзавотлари импортини 1 августдан бошлаб тақиқлаш қарорига муносабат билдирган Варшава¸ буни ЕИ санкцияларига жавоб дея баҳолади.\n“ЕИ Россия иқтисодига нисбатан жорий қилган санкциялардан сўнг иттифоқнинг ҳар бир аъзоси манфаатлари ҳам зиëн кўради ва биз бунга тайëр бўлишимиз керак”¸ деди Польша Ташқи ишлар вазири Радослав Сикорский жумладан.\nПоляк дипломатлари раҳбарига кўра¸ Европа ва Польша экспортëрлари Россиянинг эҳтимолий жавоб чораларидан олдиндан огоҳлантирилган ва уларга бир давлат бозорига қарам бўлмаслик тавсия қилинган.\n“ЕИ санкциялари¸ Ғарбда ҳаммани сотиб олса бўлади¸ ҳамма билан алоҳида ўйин ўйнаб¸ Ғарбни ичдан бўлиш мумкин деган ишончда юрган Путинга берилган кучли сигналдир”¸ деди Сикорский.\nАйтилишича¸ Россия Польша ширкатлари учун ЕИ дан кейинги иккинчи йирик истеъмол бозори ҳисобланади ва Польша ширкатларининг Россияга йиллик экспорти умум экспортнинг 5¸3 фоизи¸ ëхуд 10¸8 миллиард долларни ташкил этади.\nДонецкдаги жангларда ўлган тинч аҳоли сони ошмоқда\nКейинги бир сутка давомида Донецк вилоятида бораëтган жанговар амалиëтлар оқибатида тинч аҳолидан 19 нафари нобуд бўлди¸ 30 дан ошиғи жароҳатланди.\nБу ҳақда Донецк вилояти маъмурияти хабар тарқатди.\nУкраина шарқидаги махсус амалиëтлар маркази матбуот хизматига кўра¸ ҳукумат кучлари аскарларидан 10 таси ўлдирилган¸ 50 нафари яраланган.\n30 июль куни Украина армияси Донецк вилоятидаги Авдеевка шаҳарчасини ўз назоратига олди. Иловайск ва Первомайск шаҳарларида айирмачилар билан қуролли тўқнашувлар давом этмоқда.\nУкраина Мудофаа вазирлиги¸ ҳукумат қўшинлари тинч аҳоли ўртасида қурбонлар бўлмаслиги учун оғир техника¸ артиллерия ва авиациядан фойдаланмаëтганини айтмоқда.\nРоссияпараст айирмачилар¸ хабарларга кўра¸ Донецк ва Горловка районидаги бой берилган ҳудудларни қайтариб олишга уринмоқда. Ўтган тунда етти танк воситасида айирмачилар Дубровка қишлоғидаги украин ҳарбийлари истеҳкомига ҳужум уюштирган.\nҚашқарда пичоқлилар гуруҳи томонидан ўнлаб одамлар ўлдирилди\nУйғур мухтор вилояти маркази Урумчида шу йил 22 майида содир этилган бомба портлашида 31 одам ўлган.\nУйғуристонда 28 июль куни пичоқ билан қуролланган шахслар томонидан ўнлаб одамлар ўлдирилди ва жароҳатланди. Бу ҳақда 29 июль куни Хитойнинг Синьхуа агентлиги хабар тарқатди.\nАгентликнинг билдиришича, пичоқ билан қуролланган гуруҳ Қашқардаги полиция бўлимларидан бирига ва ҳукумат биноларига ҳужум қилган. Ҳужум оқибатида этник хан хитойлар ва уйғур миллатига мансуб ўнлаб одамлар пичоқланган.\nХабарда воқеа жойида полициячилар ўнлаб ҳужумчини отиб ўлдиргани айтилмоқда. Воқеа ҳақида орадан бир кун ўтиб хабар тарқатилаётгани сабаблари ҳақида Синьхуа агентлиги маълумот бермаган.\nСуриянинг Ҳалаб шаҳрида 13 полициячи ҳалок бўлди\nСурияда 29 июль куни Башар Ассад ҳукуматига қарши уришаётган исломий гуруҳлар Ҳалаб шаҳри полиция штаб квартираси ертўласидаги иккита тонелни портлатгани оқибатида камида 13 полициячи ва ҳукумат тарафдори ҳалок бўлди.\nПортлаш учун масъулиятни ҳозирча ҳеч бир гуруҳ ўз зиммасига олгани йўқ. Айни пайтда “Ироқ ва Шом исломий давлати" гуруҳи Сурияда президент Башар Ассадга содиқ ҳукумат кучларига нисбатан ҳужумларни кучайтирди.\nИюль ойининг бошидан шу кунгача Суриядаги жангларда 2000 минг одам ҳалок бўлгани айтилмоқда.\nХиросимага атом бомбаси ташлаган америкалик собиқ учувчи вафот этди\n1945 йилда Хиросимага бомба ташлаш учун учиб кетаётган самолёт учувчиларидан бири.\nЯпониянинг Хиросима шаҳрига 1945 йилда атом бомбаси ташлаган самолёт экипажининг энг сўнгги аъзоси Теодор Ван Кирк 28 июл куни 93 ёшида вафот этди.\nҲаётининг сўнгги кунларини АҚШнинг Жоржия штатидаги қариялар уйида ўтказган Кирк Associated Press агентлигига 2005 йилда берган интервьюсида “атом бомбаси ҳеч қандай муаммоларни ҳал этмайди ва бу қуролни тақиқлаш шарт”, деб айтган эди.\n1945 йилнинг 6 августида Хиросимага, 9 августида Нагасакига атом бомбаси ташланиши оқибатида 200 минг одам ҳалок бўлган ва бунинг ортидан Япония капитуляция актини имзолаб, иккинчи жаҳон уришига нуқта қўйилган эди.\nХиросима ва Нагасакига атом бомбаси ташлаш тўғрисидаги буйруқни бажарган АҚШ учувичларидан бирортаси мазкур иш учун пушаймон бўлганини айтмаган.\nКХШТга аъзо давлатлар Қирғизистонда ҳарбий машқлар бошлади\nҚирғизистонда Коллектив хавфсизлик шартномаси ташкилоти (КХШТ)га аъзо олти давлат қўшинлари ҳарбий машқлар бошлади.\n“Тўқмоқ” полигонида “Мустаҳкам биродарлик-2014” шиори остида ўтказилаётган машқларда Арманистон, Беларус, Қозоғистон, Қирғизистон, Россия ва Тожикистон ҳарбийлари қатнашмоқда.\nБишкек шаҳридан 60 километр узоқликда жойлашган полигонда машқлар бошланишидан олдин сўзлаган КХШТ Бош котиби Николай Бордюжа машқлардан кўзланган мақсад КХШТ тинчликни сақловчи кучларининг терроризмга қарши туриш имкониятини текширишдан иборат эканини таъкидлади.\nБордюжага кўра,1 августгача давом этадиган машқларда 700 ҳарбий иштирок этади.


Тошкентда кореялик таэквондо мураббийи ватандоши томонидан пичоқланди – Газета.uz\nТошкентда икки нафар Жанубий Корея фуқароси ўртасида содир бўлган жанжал улардан бирининг ўлими билан якунланди. Корея матбуотида марҳумнинг таэквондо бўйича Ўзбекистон терма жамоаси мураббийи экани хабар қилинди.\n21 июн 2021, 07:40 Жамият\n15 июнь куни Тошкентда икки нафар Жанубий Корея фуқароси ўртасида юзага келган жанжал натижасида улардан бири вафот этди. Бу ҳақда Ўзбекистон ИИВ ҳузуридаги Тергов департаменти матбуот хизмати хабар қилди.\nҲодиса соат тахминан 04:00 ларда пойтахтнинг Чилонзор тумани Дўмбробод 4-тор кўчасида жойлашган уйларнинг бирида содир бўлган. 44 ёшли Корея Республикаси фуқароси К. Д. маст ҳолатда 40 ёшли юртдоши К.Ж., билан юзага келган келишмовчилик натижасида ўткир тиғли жисмни Ж.Кимга қарата отиб, тан жароҳат етказган. Натижада К.Ж. тан жароҳатлари билан РШТЁИМга олиб борилган.\nМазкур холат юзасидан Чилонзор тумани ИИО ФМБ Тергов бўлими томонидан К. Д.га нисбатан Ўзбекистон Жиноят кодекснинг 104-моддаси 1-қисми (қасддан баданга оғир шикаст етказиш) билан жиноят иши қўзғатилиб, процессуал тартибда ушланган.\n16 июнь куни жабрланувчи олган тан жароҳатлари натижасида вафот этган.\nШу куни Д.К.га нисбатан Ўзбекистон Жиноят кодексининг 104-моддаси 3-қисми «Д» банди (жабрланувчининг ўлишига сабаб бўлган қасддан баданга оғир шикаст етказиш) билан айблов эълон қилиниб, унга нисбатан «қамоққа олиш» тарзидаги эҳтиёт чораси қўлланилган.\nАввалроқ ижтимоий тармоқларда таэквондо бўйича Ўзбекистон миллий терма жамоаси мураббийи бўлган жанубий кореялик ўлдирилгани ҳақидаги хабарлар тарқалган эди.\nКим Жин Ёунг (김진영) 15 июнь куни таниши, ҳамкасби ва ватандоши томонидан пичоқлангани, жабрланувчи касалхонада 6 соат давомида операция қилингани, бироқ 16 июнь куни вафот этгани хабар қилинди.\nХабарда Ўзбекистонда бир ой муқаддам ташриф буюрган гумонланувчининг жиноят содир этган жойдан қочиб кетгани, аммо яқин атрофда ИИО ходимлари томонидан қўлга олингани қайд этилган.\n28.07 Миграция ва одам савдоси бўйича Telegram-бот ишга туширилди


09 август 2020, Тошкент вақти: 04:29\nТошкентда она-болани ўлдириб, жасадларни таҳқирлаган қотил аёл ушланди\nТошкент шаҳри Шифокорлар шаҳарчасида яшовчи фуқаро Шоҳида Содиқова мудҳиш жиноят қўл урди (“Ҳуқуқ”, 22 сентябрь). Қайд этилишича, Ш. Содиқова билан дугона тутинган аёл икки ойда қайтариш шарти билан ундан 5 миллион сўм қарз олади. Аммо орадан 2-3 йил ўтса-да, қарзни қайтаролмайди. Бу эса опа-сингил тутинган икки аёл орасига совуқчилик солади. Ш. Содиқова 2015 йил 12 октябрда Шифокорлар шаҳарчасидаги уйига қарз олган дугонасининг онасини чақириб, уни болта билан уриб ўлдиради. Ўша куни қарз олган дугонасини ҳам алдов йўли билан уйига олиб келиб, айни ўша усулда қатл қилади. Сўнг жасадларни таҳқирлаб, бўлаклайди ва целлофан пакетларга солиб, Юқори Тошкент каналига ташлаб юборади. Бу орада Ш. Содиқова қарздор дугонасининг вояга етмаган ўғлини ҳам ўлдиришга уринади – унинг бу режаси амалга ошмай қолади. Бош прокуратура вакили Алишер Султановга кўра, Ш. Содиқова хавфли рецидивист деб топилган ва 13 йилу 4 ойга озодликдан маҳрум этилган.\nЎзбекистон ички ишлар ходимларига ғайриқонуний тинч намойишларни бартараф этишда қурол қўллаш тақиқланди\nЎзбекистон ички ишлар идоралари ходимлари куч ишлатмасдан, жамоат тартибини бузмасдан ўтказилаётган ғайриқонуний йиғилишлар, митинглар, намойиш, оммавий чиқиш ва пикетларни бартараф этишда махсус воситалар, шу жумладан, газли ва шикастлантирувчи қурол қўллаши тақиқланади (“Постда”, 20 сентябрь). Жорий йил 16 сентябрь куни Ўзбекистон Президенти вазифасини бажарувчи Шавкат Мирзиёев имзолаган “Ички ишлар органлари тўғрисида”ги қонунда ана шу талаб илгари сурилган. Қонунда жиноятларга чек қўйиш ва ички ишлар органи ходимининг қонуний талабларига қаршилик кўрсатилишини бартараф этиш учун жисмоний куч ишлатишга изн берилади. Аммо ҳар қандай ҳолатда ҳам одамнинг бошига, бўйнига, ўмров суягига, қорнига, жинсий аъзоларига, юрак соҳасига резина таёқ билан зарбалар бериш тақиқланади. Мазкур қонун расмий эълон қилинган кундан олти ой кейин кучга кириши белгиланган.\nФарзандини тунги кўнгилочар жойларга юборган 260 га яқин ота-она жавобгарликка тортилди\nОта-онанинг ахлоқсизлиги, фарзандига бефарқлиги ва оилавий жанжаллар вояга етмаганларнинг жиноятларга қўл уришига сабаб бўлмоқда (“Оила даврасида”, 22 сентябрь). Ўзбекистон Ички ишлар вазирлиги Ҳуқуқбузарликларнинг олдини олиш бош бошқармаси маълумотига кўра, 2015 йилда республика бўйича 600 мингга яқин оилада вояга етмаганларнинг турмуш тарзи ўрганилган. Ўтказилган 6000 дан ортиқ тадбирларда вояга етмаганлар вақтини тунги кўнгилочар жойларда ўтказишга йўл қўйгани учун 178 нафар муассаса раҳбари ва 257 нафар ота-она маъмурий жавобнгарликка тортилган. 427 нафар қаровсиз бола васийлик ва ҳомийлик органлари тасарруфига олинган.\nТадбиркорнинг иморатини қонунга зид равишда бузиб ташлаган ҳокимлик вакили жазоланди\nФарғона вилояти Марғилон шаҳри ҳокимлиги мансабдори А. Кадиров тадбиркорга тегишли объектни қонунга зид равишда бузиб ташлагани учун маъмурий жавобгарликка тортилди. “Ҳуқуқ” нашри хабарига кўра, Марғилон шаҳридаги “Зиё боқий барака” масъулияти чекланган жамияти ва якка тартибдаги тадбиркор Ф. Каримовга тегишли қурилиш объектлари қиймати олдиндан ва тўлиқ қопланмаган ҳолда бузиб юборилган. Прокуратура аралашуви билан бунга йўл қўйган ҳокимлик капитал қурилиш, коммуникациялар, коммунал хўжалик ва ободонлаштириш масалалари бўйича гуруҳ раҳбари А. Кадиров жавобгарликка тортилган. Қайд этилишича, ҳокимликлар содир этган ерга оид яна учта қонунбузарлик аниқланган.


Ходим моддий зарарни қопламоқчи эмас | BUXGALTER.UZ\nКорхонага зарар етказган ходим ҳар доим ҳам уни ихтиёрий равишда қоплашга рози бўлмайди. Бундай вазиятларда иш берувчининг қандай йўл тутишини «Норма» компаниясининг меҳнат ҳуқуқи бўйича эксперти Ленара ХИКМАТОВА тушунтириб берди:\n– Ходим етказилган зарарни ихтиёрий равишда қоплашдан бош тортган тақдирда, ундириладиган сумма унинг ўртача ойлик иш ҳақидан ортиқ бўлмаган ҳолларда, ходимдан зарар суммаси иш берувчининг фармойишига мувофиқ ундирилади . Бунинг учун зарар етказилганлиги аниқланган кундан бошлаб бир ой муддатда фармойиш чиқарилиши лозим.\nҲар сафар иш ҳақи тўланганда ушлаб қолинадиган сумма ходимга тўланадиган меҳнат ҳақининг 50%идан ошмаслиги керак . Ушлаб қолинадиган сумма жорий иш ҳақининг 50%идан ортиқ бўлган тақдирда, уни қисмларга бўлган ҳолда бир неча ой мобайнида ушлаб қолиш мумкин.\nЗарарнинг тўлиқ суммаси тўлиқ моддий жавобгарлик тўғрисидаги шартнома мавжуд бўлганда ва МКнинг 202-моддасида назарда тутилган бошқа ҳолатларда ушлаб қолинади.\nҚуйидаги ҳолатларда зарар суммаси суд орқали ундирилади:\nундириладиган сумма ходимнинг ўртача иш ҳақидан ортиқ бўлганда;\nзарар аниқланган кундан эътиборан бир ой ўтганда;\nходим, шу жумладан моддий жавобгар ходим билан тузилган меҳнат шартномаси зарар аниқлангунга қадар бекор қилинганда ва у зарарни ихтиёрий равишда тўламаганда.\nШунга ўхшаш вазиятларни кўриб чиқамиз.\nИшдан бўшатилган ходимдан зарарни ундириш\nМоддий қимматликларни қўриқловчи ходим ишдан бўшаш тўғрисида ариза берди. У билан меҳнат шартномаси бекор қилинганидан кейин корхонада тафтиш ўтказилди. Тафтиш давомида камомад аниқланди, бунда ишдан бўшаган қўриқчи айбдор деб топилди. Уни моддий жавобгарликка тортиш мумкинми?\n– Ҳа, мумкин. Зарар етказилгандан кейин меҳнат шартномасининг бекор қилиниши собиқ ходимни моддий жавобгарликдан озод этмайди . Собиқ ходим зарарни ихтиёрий қоплашдан бош тортса, зарарни ундириш учун судга мурожаат қилинг.\nИнвентаризацияда иштирок этиш рад этилганда зарарни ундириш\nМоддий жавобгар шахс ишдан бўшаш ҳақидаги аризани тақдим этди ва инвентаризацияда иштирок этишни рад қилди. Инвентаризация натижалари бўйича ушбу ходим ҳисобида турган қимматликларда камомад аниқланса, меҳнат шартномаси бекор қилингандан кейин ҳам ундан зарарни ундириш мумкинми?\n– Ҳа, мумкин. Бироқ у зарарни ихтиёрий равишда қопламаган тақдирда, судга мурожаат қилишга тўғри келади .\nИшдан бўшатилган бош бухгалтердан зарарни ундириш\nБош бухгалтернинг ташаббусига кўра у билан тузилган меҳнат шартномаси бекор қилинди. Ишдан бўшатилганидан кейин ўтказилган аудиторлик текшируви чоғида собиқ бухгалтернинг айби билан маблағлар хатолик туфайли ортиқча сарфланганлиги оқибатида камомад юзага келгани аниқланди. Уни жавобгарликка тортиш мумкинми?\n– Ҳа, мумкин. Меҳнат шартномаси бекор қилинганидан кейин ҳам ходим шартнома амал қилган даврдаги ўз ҳаракатлари учун жавобгар ҳисобланади . Собиқ бош бухгалтерга зарарни ихтиёрий равишда қоплашни таклиф қилинг. У буни рад этган тақдирда, судга мурожаат қилинг.\nДаъво аризасида қуйидагилар кўрсатилади:\nзарар етказиш сабаблари;\nбевосита ҳақиқатда етказилган зарар суммаси (у текширув, тафтиш, инвентаризация материаллари билан тасдиқланади);\nходимга зарарни ихтиёрий равишда қоплаши таклиф этилганлиги далили.\nДаъво аризасига қуйидагилар илова қилинади:\nходимнинг меҳнат шартномаси;\nишга қабул қилиш тўғрисидаги буйруқ;\nлавозим йўриқномаси (мавжуд бўлганда);\nтўлиқ моддий жавобгарлик тўғрисидаги шартнома (мавжуд бўлганда);\nмоддий қимматликлар олинганлигини тасдиқловчи ҳужжатлар;\nташкилотда моддий қимматликларни сақлаш учун шароит яратилганлигини тасдиқловчи ҳужжатлар;\nходимнинг зарарни ихтиёрий қоплашдан бош тортганлиги ҳақидаги тушунтириш хати;\nходимнинг лавозим маоши миқдори (тариф ставкаси) тўғрисидаги маълумотнома ва бошқа ҳужжатлар.\nХодимдан моддий зарарни ундириш учун зарар етказилганлиги аниқланган кундан бошлаб 1 йилдан кечиктирмай судга мурожаат қилиш лозим . Акс ҳолда суд белгиланган муддатни ўтказиб юборишнинг узрли сабаблари мавжуд бўлмаганда, даъвони қондиришни рад этиши мумкин .


Пойабзали ичида тилла тақинчоқ олиб ўтмоқчи бўлган шахс ушланди - Халқ сўзи\nПойабзали ичида тилла тақинчоқ олиб ўтмоқчи бўлган шахс ушланди\n15:22 05 Сентябр 2018 Жамият\n“Тошкент-Аэро” ихтисослаштирилган божхона комплекси ходимлари ҳаво йўллари орқали тилла ва заргарлик буюмларининг ноқонуний олиб ўтилишига қарши чора-тадбирларни мунтазам давом эттирмоқда. Давлат Божхона қўмитаси матбуот хизматининг маълум қилишича, Ислом Каримов номидаги Тошкент халқаро аэропортида тилла ва заргарлик буюмларини антиқа усулда олиб ўтмоқчи бўлган шахс тўхтатиб қолинган.\nБожхона назоратидан “қизил” йўлак орқали ўтар экан, фуқаро Г.З. божхоначиларнинг кўзини шамғалат қилишга уринади. Яъни йўловчи божхона декларациясида ва божхона ходимларининг оғзаки сўрови пайтида маълум қилмасдан туриб, 207 гр. оғирликдаги тилла тақинчоқларни пойафзалининг ички қисмига яширганча олиб кирмоқчи бўлади. Аммо унинг бу қинғир режаси наф бермади.\nМазкур заргарлик буюмларининг тахминий қиймати дастлабки ҳисоб-китобларга кўра 41 млн 400 минг сўмни ташкил қилар экан.


Қонун лойиҳаси моддама-модда муҳокама этилди\nПарламент қуйи палатасидаги Ўзбекистон ХДП фракцияси аъзолари видеомулоқот шаклидаги йиғилишда “Ногиронлиги бўлган шахсларнинг ҳуқуқлари тўғрисида”ги қонуни лойиҳасини моддама-модда кўриб чиқдилар.\nҲозирги кунда Ўзбекистонда 700 мингдан ортиқ ногиронлиги бўлган шахслар, жумладан, 100,0 мингдан ортиқ 16 ёшгача ногиронлиги бўлган болалар истиқомат қилмоқда. Уларнинг ҳуқуқ ва манфаатларини ҳимоя қилиш, қонунчиликни такомиллаштириш – долзарб масала.\nНогиронлиги бўлган шахсларнинг ҳуқуқларини белгилайдиган қонун ҳужжатларининг асосийси – “Ўзбекистон Республикасида ногиронларни ижтимоий ҳимоя қилиш тўғрисида”ги қонун 1991 йилда, янги таҳрири 2008 йилда қабул қилинган. Лекин ундан бери ҳаётда кўп нарсалар ўзгарди, ногиронлиги бўлган шахсларга эътибор кучайди. Шунинг учун бу борада бутунлай янги қонун қабул қилиш зарурати юзага келган.\n“Ногиронлиги бўлган шахсларнинг ҳуқуқлари тўғрисида”ги қонун лойиҳаси жуда муҳим масалалар қамраб олиняпти.\n– ХДП фракцияси партия дастурий мақсадларидан келиб чиқиб, мазкур қонун лойиҳаси муҳокамасига алоҳида эътибор қаратмоқда, – деди фракция раҳбари Улуғбек Иноятов. – Чунки қонун қанчалик пишиқ ва тўғридан-тўғри ишлайдиган бўлса, электоратимиз вакиллари ўз ҳақ-ҳуқуқларига эришишда қийинчилик ва англашилмовчиликларга дучор бўлмайди. Шунинг учун мазкур қонун лойиҳасини чуқур таҳлил қилиб, таклифларимизни пишиқ-пухта шакллантиришимиз зарур.\nҚайд этилишича, ногиронлиги бўлган шахсларнинг ҳуқуқлари тўғрисидаги қонун ҳужжатларининг таҳлилига асосланиб, қонун ижодкорлиги амалиётида икки хил йўналишдаги ёндашувлар мавжудлиги бўйича хулоса чиқариш мумкин.\nБир томондан, давлат ногиронлиги бўлган шахсларнинг ҳуқуқларини ҳимоя қилишга катта эътибор беради. Яъни, ногиронлиги бўлган шахсларнинг ҳуқуқларини ҳимоя қилувчи ва уларга турли имтиёзлар берадиган қонунлар ва қонуности ҳужжатлари қабул қилинади. Бошқа томондан эса қонунчиликда ногиронликнинг тиббий тушунчаси устунлик қилиб, бу ҳолат ногиронлиги бўлган шахснинг жамият ҳаётида фаол иштирок этиш имкониятларини пасайтиради. Шунинг учун қонун лойиҳасига таклиф беришда ногиронлиги бўлган инсон аввало бошқалар билан тенг ҳуқуқли шахс эканини инобатда олиш зарур, дейишди депутатлар.\nМуҳокамадаги қонун лойиҳасида ногиронлиги бўлган шахсларнинг ижтимоий хизматларга, ижтимоий ёрдамга, қулай жисмоний муҳитга бўлган ҳуқуқларини кафолатланмоқда.\nҚонун лойиҳаси ногиронлиги бўлган шахсларнинг барча ҳуқуқларини тартибга солиши, шу маънода у яхлит қонун бўлиши кераклиги таъкидланди.\nКўришлар сони: 253


Буффон: «Ювентус»га қайтишимнинг сабаби Роналду бўлган»\nКриштиану РоналдуЖанлуижи Буффон\n«Ювентус» дарвозабони Жанлуижи Буффон клубдаги келажаги ва Криштиану Роналду тўғрисидаги фиклари билан ўртоқлашди.\n«Ўйлашимча, ҳали юқори даражада ҳаракат қила оламан. Шунинг учун ҳам ўйнашда давом этяпман. «Ювентус»дек жамоага қайтиш қўшимча мотивация ва катта маъсулият бағишлайди.\nРоналдуга келадиган бўлсак, у ақлбовар қилмас футболчи. Очиғини айтсам, «Юве»га қайтишим сабабларидан бири, Роналду билан бирга ўйнаш ва машғулот олиб бориш имкониятига эга бўлиш эди»,– дея Буффонинг сўзларини келтирмоқда Football Italia.\nМаълумот учун, Роналду жорий мавсумда 20та ўйин ўтказиб, ўз ҳисобига 20та гол ва 2та ассист ёздириб қўйган.


13:24 / 10.05.2017\nTelegram мессенжери Windows, Linux ва macOS’га мўлжалланган десктоп илова альфа-версиясида қўнғироқлар функциясини ишга туширди. Иловани Telegram сайтидан юклаб олиш мумкин.\nБошланғич версияда бошқа фойдаланувчиларга қўнғироқ қилиш мумкин, шунингдек, сўнгги қўнғироқлар рўйхати ва қўнғироқларни яшириш учун созламалар бор. Telegram Desktop қўнғироқ пайтида, илованинг мобил версиясидаги каби, қўнғироқ ойначасида тўртта эмодзини кўрсатади, уларни суҳбатдош билан солиштириш ва мессенжернинг шифрлаш ишига ишонч ҳосил қилиш мумкин.\nИловада товушни киритиш-чиқариш учун ускуналар бошқаруви йўқ: масалан, vc.ru муҳаририятида функцияни синовдан ўтказишда қўнғироқ товуши фақатгина уланган қулоқчинлар ҳолатида колонкалардан келган, ҳамда бу муаммони тўғирлаб бўлмаган.\nTelegram’нинг огоҳлантиришича, илова альфа-версияси беқарор ишлаши ҳам мумкин.\nБарқарор версия учун аудиоқўнғироқлар қачондан ишга туширилиши номаълум. Telegram яратувчиси Павел Дуров иловада функция 2017 йилнинг апрелида пайдо бўлиши ҳақида тахмин қилганди, бироқ кейинчалик старт майга кўчирилди.\nTelegram Windows Linux macOS


Наманган вилояти матбуоти оғир жудоликка учради. Ажойиб ва самимий инсон, меҳнат фахрийси, Ўзбекистон Республикасида хизмат кўрсатган журналист Ғуломжон Акбаров 78 ёшида вафот этди.\nҒуломжон Акбаров 1940 йилда Норин туманидаги Норинкапа қишлоғида туғилган. Ўрта мактабни битиргач, Андижондаги 10-ҳунар-техника мактабида ўқиди. Сўнгра Намангандаги таъмирлаш заводида қолипловчи бўлиб ишлади. Айни шу пайтдан эътиборан ишчи-қишлоқ мухбири сифатида матбуотда қатнаша бошлади. Уни 1961 йили «Наманган ҳақиқати» таҳририятига ишга таклиф этишди. У 1962-1968 йилларда Андижон вилояти газетаси таҳририятида фаолият олиб борди. Ишлаш билан бирга Наманган Давлат педагогика институтининг ўзбек тили ва адабиёти факультетини битирди.\nБу орада Ғуломжон Акбаров изланувчан, иқтидорли журналист сифатида жамоада, ҳамкасблари орасида катта обрў-эътибор қозонди. Унинг Ғулом Акбарий имзоси остида ибратли кишилар ҳаёти, меҳнати, кундалик турмушдаги муаммолар қаламга олинган мақола, лавҳа, очерклари, публицистик мақолалари газетхонларга манзур бўлди.\nҒуломжон Акбаров 1982 йилда Тошкент Олий партия мактабини битириб қайтгач, бир неча муддат Тўрақўрғон тумани «Машъал» газетасида, вилоят радиосида ишлади. «Наманган ҳақиқати» вилоят газетасига масъул котиб вазифасига ишга келди. Устоз журналист таҳририятдаги фаолияти билан бир қатор бадиий ижод билан ҳам фаол шуғулланди. Унинг турли йилларда нашр этилган «Ҳаёт кўзгусида», «Ёқимли овоз» ва «Қалб садоси» тўпламлари китобхонларнинг севимли асарларига айланган. Устоз журналист ўнлаб ёшларнинг меҳрибон мураббийси, доимий ғамхўри, насиҳатгўйи эди.\nҒуломжон Акбаровнинг жамоат ишларидаги фаол иштироки, иқтисодий-ижтимоий ислоҳотларга қўшган катта ҳиссаси учун унга 1993 йилда Биринчи Президентимиз Фармони билан «Ўзбекистон Республикасида хизмат кўрсатган журналист» фахрий унвони берилган эди.\nКамтарин ва ғамхўр инсон, ҳамкасб биродаримиз Ғуломжон Акбаровнинг порлоқ хотираси қалбларимизда доим яшайди.\n“Наманган ҳақиқати” газетаси таҳририяти жамоаси.\n“Namnews.uz” ахборот-таҳлилий портали бош муҳаррири Оқилхон Дадабоев хотирасидан:\nЎзбекистонда хизмат кўрсатган журналист, жонкуяр Устоз, моҳир ижодкор Ғуломжон ака Акбаровнинг вафоти муносабати билан раҳматли Устознинг яқинларига чуқур ҳамдардлик изҳор этамиз. Камина 2013-2016 йилларда Наманган вилояти ҳокимлигининг “Наманган ҳақиқати” таҳририятида мухбир сифатида айнан Устозимиз қалам тебратган хизмат хонасида иш фаолиятимни олиб борганимни узоқ вақтгача ёрқин хотиралар ила ёдимда сақлайман. Боиси, Устоз мени вилоят газетасида иш бошлаган дастлабки кезларда шу хонада ўтириб дуо қилган эдилар. Илоҳим, ўтганларимизнинг охиратлари обод, жойлари жаннатда бўлсин, омин!\nУмри давомида футбол ўйнамаган, устоз бўлиб шогирд етиштирмаган "Профессионал мураббий" Бабаян\nҒуломжон эди хотирлаб Устоз насиҳатгўйи мураббий Меҳрибон журналист ва Акбаровни


Халқ депутатлари Самарқанд тумани Кенгашининг тўққизинчи сессияси бўлиб ўтди\nСессия кун тартиби ва котиби тасдиқлангач, депутатлар сессия ишига қўйилган масалалар муҳокамасига киришди.\nБатафсил Халқ депутатлари Самарқанд тумани Кенгашининг тўққизинчи сессияси бўлиб ўтди\nДепутат Дониёр Ғаниевнинг ёзишича, Монополияга қарши курашиш қўмитаси томонидан "UZAUTOMOTORS” АЖда “Рақобат тўғрисида”ги қонун талаблари бузилиши бўйича қўзғатилган ишнинг давоми бугун кўриб чиқилди.\nҚўмитанинг махсус комиссияси томонидан ўтказилган текширувлар компания автомобил нархларини асоссиз оширганини тасдиқлади. Унга кўра автомобиллар нархлари 3 млн. сўмдан 19 млн сўмгача асоссиз оширилгани аниқланди.\nБатафсил Автомобиллар нархлари 3 млн сўмдан 19 млн сўмгача туширилади\nСамарқанд тумани ҳокими Паррандачилик маҳалласида хисобот берди\n18.08.2020 - 16:27\nСамарқанд туманидаги сектор раҳбарлари, корхона-ташкилот ходимлари, Оҳалик, Ўрта Оҳалик, Миронқул, «Паррандачилик» маҳалла фуқаролар йиғини фаоллари иштирок этган тадбирда туман ҳокими Носир Мавлонов жорий йилнинг ўтган даври мобайнида амалга оширилган ишлар хусусида сўз юритди.\nБатафсил Самарқанд тумани ҳокими Паррандачилик маҳалласида хисобот берди\nҚарийб чорак асрдан зиёд вақт ўтган бўлса-да, мустақиллик тантанаси кечагидек қалбимизни қувончга тўлдираверади. Негаки, эркинлик, мустақилликни ўрнини босувчи бундай туйғу йўқ. Инсон учун бу энг улуғ бахт.\nБу йил мустақиллигимизга 29 йил тўлмоқда. Ушбу шодиёналарга муносиб тайёргарлик кўриш учун туманда қатор ишлар олиб борилиши белгиланди. Хусусан, “Сен – қудрат манбаи, саодат маскани, жонажон Ўзбекистоним!” деган бош ғояни ўзида мужассам этган баннерлар, паннолар, пешлавҳалар бинолар, кўчаларга ўрнатилмоқда.\nБатафсил “Сен – қудрат манбаи, саодат маскани, жонажон Ўзбекистоним!”\nТуман ҳокимлигида аппарат ходимлари иштирокида навбатдаги ўқув соати ўтказилди\nУнда Самарқанд тумани ҳокимининг маънавий-маърифий ишлар самарадорлигини ошириш, давлат тили тўғрисидаги қонун ҳужжатларига риоя этилишини таъминлаш масалалари бўйича маслаҳатчиси Б.Ярашевнинг “Ўзбек тилининг давлат тили сифатида қўлланилишини кенгайтириш, ривожлантириш ва такомиллаштириш” мавзумсидаги маърузаси тингланди.\nБатафсил Туман ҳокимлигида аппарат ходимлари иштирокида навбатдаги ўқув соати ўтказилди\nТашқи реклама воситалари қонун талабларига мос келадими?\n13.08.2020 - 18:51\nБугунги замонда рекламанинг шакллари кўпайди. Ташқи реклама, баннерлар орқали, ОАВ, ижтимоий тармоқлар ёки интернет-реклама ва ҳоказо.\nБатафсил Ташқи реклама воситалари қонун талабларига мос келадими?


Москва ва Бутун Рус Патриархи Самарқандда – Қорақалпоғистон Ахборот Агентлиги\n2 октябрь 2017, 6:50 1493\nМосква ва Бутун Рус Патриархи Кирилл бошчилигидаги Рус православ черковининг Москва Патриархати делегацияси 30 сентябрь куни Самарқандда бўлиб, муқаддас қадамжо ва тарихий обидалар билан танишди.\nМеҳмонлар дастлаб Хўжа Дониёр мақбарасини зиёрат қилди.\nУшбу табаррук мажмуани бир неча дин вакиллари зиёрат қилади. Самарқандга ташриф буюрадиган хорижлик меҳмонлар, нуфузли делегациялар бу ерда бўлишни ўзлари учун шараф, деб билади.\nАфросиёб тепалигининг шимоли-шарқий қисмида жойлашган Хўжа Дониёр зиёратгоҳи мустақиллик йилларида ҳар томонлама обод этилиб, уни асраб-авайлаш юзасидан зарур чора-тадбирлар кўрилди. Мажмуа атрофидаги турли бино ва иншоотлар бошқа жойга кўчирилиб, зиёратгоҳ майдони кенгайтирилди. Ҳудуддан оқиб ўтадиган Сиёб ариғи тартибга келтирилди, атрофи кўкаламзорлаштирилиб, манзарали дарахтлар экилди, гулзорлар ташкил этилди. Зиёратчилар учун қулайликлар яратилди.\nМосква Патриархати делегацияси қадамжонинг яратилиш тарихи ва кейинги йилларда бу ерда амалга оширилаётган бунёдкорлик ишлари билан танишиб, ибодат амалларини адо этди. Мамлакатимизда виждон эркинлиги таъминлангани, барча дин вакилларининг ўз диний қадриятларини давом эттириши учун кенг имкониятлар яратилгани таъкидланди.\nШундан сўнг меҳмонлар Ҳазрати Хизр мажмуасида Ўзбекистон Республикасининг Биринчи Президенти Ислом Каримов қабрини зиёрат қилди. Буюк Юртбошимиз қабрига гул қўйиб, ҳурмат бажо келтирди.\nМажмуада амалга оширилган улкан бунёдкорлик-ободонлаштириш ишлари, маҳобатли мақбара, миллий услубдаги айвон ва бошқа иншоотлар меҳмонларда катта таассурот қолдирди. Ушбу кўркам обида халқимизнинг буюк давлат ва сиёсат арбоби Ислом Каримов хотирасига бўлган юксак ҳурмат-эҳтиромининг ифодаси экани таъкидланди.\nМосква ва Бутун Рус Патриархи Кирилл бошчилигидаги делегация аъзолари, шунингдек, Амир Темур мақбараси, Мирзо Улуғбек расадхонаси, Регистон мажмуаси ва бошқа тарихий обидаларни ҳам томоша қилди. Буюк аждодларимиздан мерос қадимий иншоотларни асраб-авайлаш ва уларни келгуси авлодларга етказиш борасидаги ишларга юксак баҳо берди.\nСамарқанд шаҳридаги Алексей соборида Москва ва Бутун Рус Патриархи Кирилл иштирокида тантанали маросим ўтказилди. Унда россиялик меҳмонлар ҳамда христиан динига эътиқод қилувчи юртдошларимиз иштирок этди.\nВилоят мусиқали драма театрида Рус православ черкови хор жамоасининг концерт дастури намойиш этилди.


Хўжандлик аёллар: Паём - тараққиёт кафолати - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 12 Феврал 2019\tКӯришлар: 532\nнавбатдаги Паёми мамлакат равнақи ва аҳоли манфаатлари йўлидаги катта ғамхўрлик эканлигини таъкидлашди. Хўжанд шаҳар раиси муовини Фируза Насруллозода йиғилишни очар экан, Паёмдаги ҳар бир нуқта аҳоли бахт-саодатини кўзлаши ва унда қўйилган вазифаларни бажариш юртни обод этишга, халқнинг тинч-фаровон яшашига хизмат қилишини айтди.\nЙиғилишда Хўжанд шаҳар 1-клиник шифохонаси бош врачи муовини, Тожикистон Республикаси Олий Мажлиси Миллий мажлиси аъзоси Саодат Аминжонова "Миллат пешвоси Паёмидаги уч мақсад", филология фанлари доктори, академик Бобожон Ғафуров номли Хўжанд Давлат дорилфунуни профессори Умеда Ғаффорова "Аёлнинг жамиятдаги ўрни ва унинг Паёмда акс этиши", "Суғд вилояти ҳунармандлари уюшмаси" ижтимоий ташкилоти директори Салима Каримова "Миллат пешвоси Паёми - порлоқ ҳаёт даракчиси" мавзусида чиқиш қилишди. Вилоят аёллар билан ишлаш ва оила бошқармаси бошлиғи Нигора Ғаффорзода, Хўжанд шаҳри фахрий фуқароси, таниқли журналист Мавлуда Шариповаларнинг Паёмнинг муҳим аҳамияти ҳақидаги чиқишлари ҳам йиғилганлар томонидан қизиқиш билан тингланди.\nҒамхўрлик мақсадидаги қарорлар\nВилоят раиси Ражаббой Аҳмадзода Тинчлик ва миллий бирлик асосчиси - Миллат Пешвоси, Тожикистон Республикаси Президенти муҳтарам Эмомали Раҳмоннинг навбатдаги Паёмида қўйилган вазифалар асосида иккита муҳим қарорга имзо чекди. Биринчи қарорда Улуғ Ватан уруши йилларида фронт ортида меҳнат қилган кишиларга моддий ёрдам кўрсатиш ҳақидадир.\nМазкур қарорга кўра, жорий йил январидан бошлаб Улуғ Ватан уруши йилларида фронт ортида фидокорона меҳнат қилган, бу хизматлари инобатга олиниб, медал ёки медаллар билан мукофотланган кишиларга ҳар ойда 80 сомонийдан ёрдам пули берилади. Ушбу ёрдам пули вилоят аҳолини ижтимоий ҳимоялаш бўлими томонидан амалга оширилади.\nВилоят раисининг иккинчи қарорига кўра эса, Чернобил атом станциясидаги фалокатни бартараф этишда қатнашган кишиларга моддий ёрдам кўрсатилади. Чернобилчиларга ҳам ҳар ойда 80 сомонийдан ёрдампули бериш назарда тутилган. Бу маблағ ҳам вилоят аҳолини ижтимоий ҳимоялаш бўлими томонидан ажратилади.\nТарихий ёдгорликлар ЮНЕСКО рўйхатига олинади\nВилоятнинг турли шаҳар ва ноҳияларида жойлашган тўққизта тарихий ёдгорлик ўрганиш, таҳлил этиш ва маълум хулосалардан сўнг халқаро ЮНЕСКО ташкилоти рўйхатига олинадиган бўлди. Бу ёдгорликлар орасида Хўжанддаги Шайх Муслиҳидин мажмуаси, Хўжанд қалъаси, Ҳазрати Бобо мақбараси, Шаҳристондаги Қалъаи Қаҳқаҳа ва Чилҳужра мавзеси, Спитамендаги Ширин қалъаси, Истаравшандаги Абдулатиф Султон мадрасаси, Исфарадаги Ҳазрати Шоҳ мақбараси ва Аштдаги петроглифлар-тошсуратлар бор. Буюк ипак йўлида жойлашган бу тарихий ёдгорликлар хорижий сайёҳлар қизиқишини уйғотиши турган гап.\nМеҳмонлар Хўжанддаги тарихий ёдгорликларни ҳам иштиёқ билан томоша қилишди. Улар Шайх Муслиҳиддин меъморлик мажмуаси, Хўжанд қалъаси ва Ҳазрати Бобо мақбарасида бўлар эканлар, тарихий ёдгорликларга муҳим эътибор берилаётгани учун шаҳар раиси Маъруф Муҳаммаджонзодага миннатдорчилик билдиришди. Маъруф Муҳаммаджонзода тарихий ёдгорликларни асраш, ҳимоялаш, тиклаш учун мудом зарур маблағлар ажратилаётганини билдирди. Жумладан, ҳозир Хўжанд қалъаси ва Ҳазрати Бобо мақбарасини таъмирлаш, тиклаш ишлари бошланиб кетган.\nШу ўринда вилоят ҳудудидаги қадимий Саразм шаҳрининг Бирлашган Миллатлар ташкилотининг ЮНЕСКО идораси томонидан рўйхатга олинганини таъкидлаш жоиз. Ҳозирда фақат Марказий Осиёда эмас, балки жаҳондаги энг қадимий маконлардан бири бўлмиш Саразмнинг 5500 йиллигини нишонлаш учун киришилган. Жаҳон тамаддунининг қадимий марказларидан бўлган Саразмнинг 5500 йиллиги Тинчлик ва миллий бирлик асосчиси - Миллат пешвоси, Тожикистон Республикаси Президенти муҳтарам Эмомали Раҳмон топшириғига кўра кенг миқёсда нишонланади.\nҚадимий Истаравшан чирой очмоқда\nИстаравшан шаҳрида янги тегирмон маҳсулот чиқара бошлади. Замонавий мосламалар билан жиҳозланган мазкур тегирмон бир кеча-кундузда 60 тонна ун ишлаб чиқариш иқтидорига эга. Янги тегирмонни фойдаланишга топшириш истаравшанлик ўттиз нафарга яқин инсонни доимий иш билан таъминлаш имконини берди.\n"Тожикистон" масъулияти чекланган жамиятига қарашли тегирмон маҳаллий тадбиркор Илҳом Сангиновнинг ташаббуси билан бунёд этилди. Бунинг учун 1 миллион 100 минг сомоний маблағ сарфланди.\nЯнги тегирмоннинг очилиш маросимида қатнашган вилоят раиси Ражаббой Аҳмадзода маҳсулот сифати доимий эътиборда бўлиши зарурлигини таъкидлаб ўтди.\nШунингдек, Истаравшанда янги беш қаватлик турар-жой фойдаланишга топширилди. Исмоил Сомоний кўчасида жойлашган бу бинода 32 оила уй тўйини ўтказади. Уйнинг биринчи қаватида муҳташам қаҳвахона аҳолига хизмат кўрсатади. "Райҳон" деб аталган бу қаҳвахонанинг очилиши 25 кишини иш билан таъминлади. Янги қаҳвахона етим болаларга ғамхўрлик кўрсатиш билан иш бошлади. Шу куни 35 нафар етим бола тўкин дастурхон атрофига жамланиб, меҳмон қилинди. Болаларга қишки иссиқ кийимлар совға қилинди.\nЯнги бино қурилиши тадбиркор Додо Каримов томонидан бунёд этилди. Қурилишга 4 миллион 650 минг сомоний маблағ сарфланган.\nВилоят раиси матбуот марказидан хабар беришларича, Истаравшанда Тожикистон мустақиллигининг 30-йиллиги муносабати билан ободончилик ишлари авж олдирилмоқда. Жумладан, тўққиз қаватлик замонавий уйлар қурилиши режага олинган бўлиб, улар битказилгач, қадимий шаҳар кўрки янада чирой очади.\nБугун: 25-11-2020 18:05:56


Агробанк истиқболли лойиҳаларни қўллаб-қувватлашдан манфаатдор | Qalampir.uz\nАгробанк истиқболли лойиҳаларни қўллаб-қувватлашдан манфаатдор\nРеклама\t30 Март 13:00 2558\nПаррандачилик нафақат қишлоқ хўжалигининг муҳим йўналиши, балки аҳолини сифатли ва арзон озиқ-овқат маҳсулотлари билан таъминлашнинг истиқболли тармоғи ҳам ҳисобланади.\nБугун етти хазинанинг бири саналган бу қадим соҳа замонавий ёндашувларни татбиқ этиш орқали янада ривож топмоқда.\n“Паррандачиликни янада ривожлантириш бўйича қўшимча чора-тадбирлар тўғрисида”ги Президент қарори шу йўналишда олиб борилаётган ишларнинг ҳуқуқий таянчига айланди десак муболаға бўлмайди. Қарорга мувофиқ, ички бозорларимизни парранда маҳсулотлари билан етарли миқдорда ва мақбул нархларда таъминлаш қолаверса, мамлакатимизнинг айни йўналишдаги экспорт салоҳиятини ошириш бўйича ҳам ижобий натижаларга эришилмоқда.\nМузработ туманидаги “Янгиобод инвест сервис” хусусий корхонаси ҳудди шундай йирик паррандачилик мажмуаларидан биридир. Мазкур лойиҳанинг умумий қиймати 115 миллиард сўм бўлиб, шундан банк маблағи 80 миллиард сўмни ташкил этади.\nУшбу маблағ асосида 7 та товуқхона, 2 та инкубатор, 2 та жўжахона, тухум сақлаш омборхонаси ва ем тайёрлаш заводи ишга туширилган.\nБу лойиҳа нафақат туман балки вилоят миқёсидаги йирик қувват саналиб, айни пайтда бу ерда йилига 168 миллион дона тухум етиштириштирилмоқда. Мажмуада нафақат товуқларни парваришлаш балки тухумларни етказиб бериш ва қадоқлаш жараёни замонавий технологиялар ёрдамида амалга оширилади. Энг эътиборли жиҳати, ушбу корхонанинг иш бошлаши билан 150 нафар ҳудуд аҳолисининг бандлиги таъминланди.\nЭътиборли жиҳати етиштирлаётган парранда маҳсулотлари нафақат ички бозорга балки, қўшни Тожикистон ва Афғонистон давлатларига экспорт қилинмоқда.\nАйни пайтда тадбиркорлар янги лойиҳа ва қўшимча қувватларни ишга тушириш режалари билан банд. Корхона қошида ун заводини ташкил этиш, озуқа-ем ишлаб чиқариш линиясини ишга тушириш, туяқуш парваришини йўлга қўйиш, бундан ташқари, хитойлик мутахассислар билан ҳамкорликда биогаз ишлаб чиқариш ҳам режалаштирилмоқда.\n“Агробанк” акциядорлик тижорат банки эса шундай истиқболли лойиҳаларни молиялаштиришда ва ташаббускор тадбиркорларни қўллаб-қувватлашда давом этади.\n08 Апрель 19:30 20556\n08 Апрель 20:59 19789\n10 Апрель 14:09 19442\n09 Апрель 21:02 19430\n10 Апрель 12:37 13827